*Баспаға әл-Фараби атындағы Қазақ ұлттық*

*университеті жоғары оқу орнына дейінгі білім беру факультетінің*

*Ғылыми кеңесі және Редакциялық-баспа кеңесі ұсынған*

*П і к і р ж а з ғ а н д а р:*

*А.Е. Сәденова -филология ғылымдарының докторы,доцент*

*Ж.П.Ешимов- филология ғылымдарының кандидаты,аға оқытушы*

*С.Айтжанова-филология ғылымдарының кандидаты,аға оқытушы*

**Тастемирова Г., Ибраимова Ж.**

Қазақ тілі: оқиық, үйренейік, ізденейік: Оқу құралы-Алматы: Қазақ университеті, 2020. -107 бет.

Оқу құралы оқытушыларға және дайындық бөлімінде оқып жүрген шетелдік тыңдаушылар мен қазақ дисапорасына сонымен қатар қазақ тілін терең меңгеріп, еркін сөйлеп үйренемін деуші барлық азаматтарға арналған.

Оқулық өңделіп, қайта басылды.

**АЛҒЫ СӨЗ**

Аталған оқу құралы жоғары оқу орнына дейінгі білім беру факультетіндегі Қазақстанның жоғары оқу орындарына түсетін шетелден келген тыңдаушыларға арналып жазылған.

Қазақ тілі – еліміздің тәуелсіздігінің тірегі, мәдениетіміз бен әдебиетіміздің өркендеуіне елеулі үлес қосып отыр. Қазіргі қазақ тілі – Қазақстан Республикасының мемлекеттік тілі. Қазақстандағы қарым-қатынастың басты құралы. Шетелден келіп жатқан адамдар 2000 жылға дейін тек орыс тілін үйренуге ниет білдірсе, қазіргі таңда мемлекеттік тілді үйренуге ынта білдіруде. Жоғары оқу орнына дейінгі дайындық кафедрасында жыл сайын жүздеген шетелдіктер келіп қазақ тілінде білім алады. Қытай, Монғолия, Өзбекстаннан келген қандастарымызбен қоса Ауғанстан, Түркия,Түкіменстан, Өзбекстан, Иордания азаматтары да қазақ тілін үйренуде. Тыңдаушыларға Қазақстан жайлы көп мәлімет беру мақсатында Қазақстан Республикасы, оның өткені мен бүгінгі өмірінен мәліметтер, көрнекті ғұлама ғалымдары мен мемлекет қайраткерлері жайлы тың мағлұматтар берілген.

Мәтінмен жұмыс жасаудағы негізгі мақсаттардың бірі – білім алушыны сөйлеуге, яғни оның айтар ойын нақты жеткізе білуге үйрету. Мәтінмен жұмыс бірнеше жұмысты қатар атқаруды талап етеді. Мәтінді терең түсінген білім алушы оған логикалық талдау жасай алады. Оның барлығы сөйлеу түрлерімен жеткізіледі. Жаңартылған білім беру бағдарламасына сәйкес қазақ тілі бағдарламасына шолу жасаған кезде мына жағдайды аңғаруға болады: қарым-қатынас жасаудың түрлерін мақсатты түрде қолдануға, ойын жинақтауға, ауызша немесе жазбаша мәтіндерге сүйене отырып, өзіндік пайымдау жасауға үйрету.

Әр тақырыптың соңында тапсырмалар өз жүйесі бойынша жеңілден ауырға, белгіліден белгісізге қарай баспалдақты түрде бірте-бірте үйретіледі. Басты міндет – мәтіндермен жұмыс жасай отырып, пунктуация заңдылықтарын жете меңгерту, алған теориялық білімдерін іс жүзінде дұрыс қолдана білу іскерлігі мен дағдыларын дамыту. Сондай-ақ оқу құралындағы басқа да қызықты мәліметтер арқылы тыңдаушылар ой-өрісі мен дүниетанымын кеңейтіп дами түсері сөзсіз.

**1-тарау**

**Әр халықтың ана тілі-білімнің кілті**

**Қазақ тілі-мемлекеттік тіл**

**Тіл жоқ жерде ұлт жоқ.**

**Ш.Айтматов**

* **Қазақ тілінің туыстас тілдер тобындағы орны мен өзіндік ерекшелігі қандай?**
* **Тілдер заңы қашан қабылданды?**

Қазақ тілі – Қазақстан Республикасының мемлекеттік тілі. Қазақ тілі – Қазақстан Республикасынан тыс елдерде тұрып жатқан қазақтардың да тілі. Олар Ресейде, Қытайда, Монғолияда, Өзбекстанда, Қырғызстанда, Түркменстанда, Түркияда, Алманияда т.б. елдерде шоғырланған. Қазіргі таңда жер бетінде 12 миллионға жуық қазақ өмір сүреді. Оның 8 миллионнан астамы Қазақстанда, ал қалғандары шет елдерде тұрып жатыр. Қазақ тілі түркі тілдерінің қыпшақ тобына кіреді (татар, башқұрт, қарашай-балқар, құмық, қарайым, қырым-татар, қарақалпақ, ноғай т.б.) де, әсіресе ноғай, қарақалпақ тілдеріне жақын болып келеді.

1989 жылы «Тілдер Заңы» қабылданып, қазақ тілі Қазақстан Республикасының Мемлекеттік тілі мәртебесіне ие болған. Кейін 28 қаңтарда 1993 жылы бұл мәртебе Қазақстан Республикасының жаңа Конституциясында тұрақталып бекітілген.

Ал 1997 жылы «Тілдер Заңы» парламентте қайта талқыланып, Қазақстан Республикасы Президенті Жарлығымен бекітілді. Бұл Жарлықта да қазақ тілі өзінің мемлекеттік мәртебесін сақтап қалды. Сөйтіп, 1997 жылы жаңа «Тілдер Заңы» қабылданып, қазақ тілі - Қазақстан Республикасының мемлекеттік тілі, қазақ халқының ұлттық тілі болып есептеледі.

**Тапсырма**

1. Мәтіндегі бас әріптермен жазылған сөздердің әліпбидегі реттік санын анықтаңыз.
2. Мәтіннен әліпбидегі он бесінші әріптен басталған сөздерді теріп жазыңыз.
3. Мәтіннен оңға қарай оқыса да, солға қарай оқыса да мағынасы өзгермейтін сөзді табыңыз.
4. Берілген үлгі бойынша сөздер қатарын толықтырыңыз. *Ұл-үн, ұш-үш, құй-күй, құл-күл*.
5. Төмендегі сөздерден сөйлем құрастырып, оларды дұрыс жазуға жаттығыңыз.

*Сірә, әрбәр, дүдәмал,куә, зәмзам, ділдә,дәл, дәрі-дәрмек, тәлім-тәрбие, мүсәпір*.

1. Төмендегі сөздермен сөз тіркесін жасаңыз, олардың жазылуын есте сақтаңыз.

*Көкпар,көкекоты, жөн-жөніне,той-тамалақ, төсек-орын, көсео, көмек ,өлеңшөп, дөңес, ақылгөй.*

**Жұмбақ**

*Бірі айтылады да, естіледі, екіншісі жазылады да көрінеді, ол не?*

***Білгенің жөн***

1989 жылы қазақ тілі Қазақстан Республикасының мемлекеттік тілі мәртебесіне ие болды.

***Есте сақта***

*Қазақ жазуы 1929 жылға дейін араб графикасын, ал 1929 жылдан 1940 жылға дейін латын әліпбиін қолданған. Одан кейін орыс графикасын қолдануда.*

**Тіл білімнің атасы**

* *Көрнекті ғалым А.Байтұрсынұлы жайлы не білесіз?*
* *А.Байтұрсынұлының тіл біліміне енгізген терминдерін атаңыз.*

Ахмет Байтұрсынүлы 1873 жылы 28 қаңтарда Торғай уезіне қарасты Тосын болысының бесінші ауылында, Сарытүбек деген жерде дүниеге келген. 1937 жылы 25 қарашада Алматы облыстық ішкі істер наркомы үкім шығарып, Ахмет Байтұрсынұлын 64 жасында ату жазасына кеседі. 1937 жылдың 8 желтоқсан күні оны түрменің «Өлім бөлмесінде» атып, оның денесін түн ішінде қаладан шығарып, жасырын апарып жерлейді. «Менің айыбым - қазақты азаптан құтқарамын деп, ақыл іздеп, ғылым қуғанымда», - деді Ахмет Байтұрсынұлы. Ахмет Байтұрсынұлы өз өмірінде бес рет жер аударылған. Кемелді ғалым Ахмет Байтұрсынұлының «Тіл - құрал» атты еңбегі бүгінгі түркі тұқымдас халықтардың сөйлеу, жазу, тіл ұстарту білімінің бастау бұлағы саналады. Осы кезде қолданылып жүрген зат есім, сын есім, етістік, есімдік, одағай, шылау, үстеу, бастауыш, баяндауыш, жай сөйлем, құрмалас сөйлем, қаратпа сөз, қыстырма сөз деген атауларды ойлап тауып, ғылыми бір ізге салған Ахмет Байтұрсынұлы болды. Ахмет Байтұрсынұлы тіл жүйесін ұрпағына қайырып, сөйлетіп, икемдеп тіл білімінің көсемі бола білді.

**Тапсырма**

1.Мәтіннен ашық дауысты дыбыстан басталатын сөздердің астын сызыңыз.

2.Мәтіннен дауысты дыбыстан басталған сөздерді әліпби тәртібімен тізіп жазыңыз.

*3.Ұ, ү* дыбыстары қатысқан мақал-мәтел жазыңыз.

4.Төмендегі сөздерді орфоэпиялық норма (айтылуы бойыншы жазыңыз).

*Үлгі:**ұзын-ұзұн*. *Ұзын, ұғын, ұйқы,ұрыс, ұмыт,ұтқыр, ұқыпты, ұйым, ұңқы.*

5.Төмендегі сөздермен сөз тіркестерін жазыңыз.

Үміт, үтір,үскірік, үгіт,үйлесім, ұқыпты, ұйым,ұңқы.

**Ойланып көр**

*Буындары* ***і*** *дыбысы арқылы жасалған ең аз буынды сөгіз сөз, ең көп буынды бес сөз тауып айтып көріңіз.*

**Ойнайық та, ойлайық**

***Жұмбақтың шешуі болатын дыбыстарға сипаттама беріңіз.***

Әліпбиде төрт әріп,

Бас буында ғана жазылады.

Біріккен сөздер ішінде,

Соңғы буында да табылады.

Сөздің соңғы буынында,

Бұл төртеудің орнына,

Қай әріптер жазылады?

Тағы да бір төрт әріп,

Термин сөздер соңында келеді.

Байырғы сөздер соңында,

Келмей бүл төртеуді

Кім анықтап айтып береді?

Қосымшалар жалғанса,

Соңғы сыңары түсіп қалады.

Ал түбір күйінде тұрғанда,

Өзгеріссіз қалады.

Олар қандай дыбыстар,

Кім оны тез таба алады?

**Тапсырма**

1.Тиісті әріптерді қойып, мәтінді көшіріп жазыңыз.

Сүй...нбай ақ..н бір топ жолдастар...мен далада келе жат...п, өг...з м..нген қойш...ға кездескен екен. Жас...к...ш... қойш... ж...г...т, бұларға сәлем беред...

– Е, сен ен далада неғ...п жүрс...ң? - деп сұрайд...ақ...н одан.

– Е, Сүй...нбай аға, мен далада қой бағам...н, ара-тұра ой бағам...н, - деп жауап беред... қойш....

Ақ..н қойш...мен ұзағ..рақ әңг...мелес...п, жолдастар...н сарғайт..п түр...ңқ...рап қалған екен. Б...лай ш...ққаннан кей...н жолдастар... оған:

– Әлг... б...р қойш...ға көп уақ...т ж...берд...ң...з-ау! - депт....

– Ол- 6...л...мд... бала, кас...нан кетк...м келмед....

– Б...л..м..н қайдан 6...лд...ң...з, маңдай...нда ештеме жазул... тұрған жоқ қой он...ң...

- Т...л...не қарап б...л...м...н байқад...м, - деген екен.

**Тіл (лұғат) әуезділігі**

Әуезділік деп нені айтамыз? Әуезділік деп сөз турасында айтсақ, сөздің ішіндегі дыбыстардың үндері құлаққа жағымды болып естілуін айтамыз; сөйлеу турасында айтсақ, сөйлеу ішіндегі сөйлемдерінің үндері құлаққа жағымды болып естілуін айтамыз. Сөздің үні құлаққа жағымды болуы дыбыстарының тізілуі түрінен. | Сөйлеудің үні құлаққа жағымды болуы сөйлемдерінің тізілуінен; Сондықтан сөз әуезділігі де, сөйлеу әуезділігі де болады. Олардың негізгі мәнісі - дауыс ағымына байланысты. Дауыс ағымы сөз ішінде дыбыстарының тіркесуін қарайды. Сөз ішінде дауысты, дауыссыз, жарты дауысты дыбыстар араласып тіркесе келеді. Дауысты дыбыстар көп келген сөз үнді болады. Дауыссыз дыбыстар көп келген сөз үнсіз болып шығады. Әуезді сөз бен әуезсіз сөздің парқын мынадан байқауға болады. «Шамалы» деген сөзбен «шанышқы» деген екі сөздің құлаққа қайсысы жағымды? Әрине, «шамалы» жағымды болып тұрғаны:

1) ішіндегі дыбыстардың бірі дауыссыз болғанда, екіншісі дауысты болып, реттеліп келіп тұрғаннан;

2) дауысты дыбыстар ішінде көп болғандықтан сөздің үнді болып шыққанынан. «Шанышқы» деген сөзде:

І) дыбыстар реттеліп бірі дауысты болғанда, екіншісі дауыссыз болып келіп тұрған жоқ;

2) дауысты дыбыс-тары аз. Сондықтан мұның үні жатық емес, мол да емес. Үні кем және жатық болмаған соң, құлаққа жағымсыз болып естіліп тұр.

*А. Байтұрсынұлы*

**Тапсырма**

1. Әуезді және әуезсіз сөздерді өзара қалай ажыратамыз?

2. Дауысты және дауыссыз дыбыстарды салыстыра отырып айырмашылықтары мен ерекшеліктеріне тоқталыңыз.

**Қазақ тілі - қазақ халқының ана тілі**

О, адамдар, қадіріне жетіңдер,

Ана тілің - анаң, сыйлап өтіңдер.

*Т. Әбдірахманова*

***Халық тілін ана тілі деп атаудың мәнін түсіндіріңіз.***

Адам баласы ес білген кезінен бастап айналадағы жаңа үғымдарды ана тілі арқылы қабылдап, олардың мәнін түсіне бастайды. Қоғамдық, әлеуметтік, рухани байлықтарды адам ана сүтімен ұғынады, туған тілі арқылы игеріп, игілігіне жаратады. Өйткені, көз жіберіп, ой елегінен өткізіп, таразылайды, болашағын болжайды, келешегіне жоспар жасайды. Ана тілі арқылы адамдар бір-бірімен сөйлесіп, ойын жеткізеді, пікір алысады. Ана тілі арқылы оқып, білім алады, өз отбасында тәрбиеленеді. Ана тілінде халқымыздың өрісін көрсететін әдеби, мәдени туындылар жасалады. Ана тілі - халқымыздың өмір сүріп, қоғамды жан-жақты дамытып отыруының әрі көрінісі, әрі кепілі. Өйткені, біріншіден, ана тілі халқымыздың (қазақ халқының) дүниеге келіп, өмір сүруіне тікелей байланысты, екіншіден, ана тілін ұмытып, ана тілінде сөйлемеген, ана тілінде тәлім- тәрбие ала алмаған халықтың келешегі жоқ. Себебі, ол халық біртіндеп тарих сахнасынан шығып қалады.

**Тапсырма**

Мәтіндегі дауысты дыбыстарды теріп алып, оларды мына үлгі-кесте бойынша толтырыңыз.

|  |  |  |  |  |  |
| --- | --- | --- | --- | --- | --- |
| Тілдің қатысына қарай | | Жақтың қатысына қарай | | Ерін мен езудің қатысына қарай | |
| Жуан | Жіңішке | Қысаң | Ашық | Еріндік | Езулік |
|  |  |  |  |  |  |

**Іс-қағаздарды жазып үйренейік**

Өтініш - жекелеген адамдардың мемлекеттік басқару орындарына, сол сияқты өндіріс, мекеме орындарына әр түрлі сұрақ бойынша өз тілек, сұраныстарын білдіру.

**Үлгі:**

Әл-Фараби атындағы

Қазақ ұлттық университеті

Әлеуметтік мәселелер жөніндегі

проректор Ш.Е. Жаманбалаеваға

ЖОО-ға дейінгі білім беру факультетінің

Тыңдаушысы Қабдолла Ұларбектен

**Өтініш**

*Маған жатақханадан орын бөлуіңізді сұраймын.*

*Өтініш иесі Қабдолла Ұларбек*

**Тапсырма**

Берілген үлгі бойынша өтініш жазыңыз.

Кімге? ректорға) деканға;

Өтініш Кімнен? студенттен;

Не туралы? оқуға қабылдау туралы;

Неге? Не үшін? Денсаулыққа байланысты, қоныс аударуға байланысты;

* *Төмендегі мәтінді оқып, оған ат қойыңыз.*
* *«Тілі жоғалса, халық та жоғалады» деген қанатты сөз туралы өзара пікір алысыңыз.*
* *Мәтінде айтылған негізгі ойларды анықтаңыз.*

......Әділіне жүгінсек, адамзаттың адамзат болып қалуына барлық халықтың бәрі қажет. Олардың тілдері мен мәдениеттерінің бәрі қажет. Ал мәдениет пен тіл тек белгілі бір ортада ғана өркен жайып, көсегесін көгерте алады. Мәселен, қазақ тілі әлемдік мәдениеттің бөлінбес бір бөлшегі ретінде тек қазақ топырағында ғана ойдағыдай дами алады.

.....Тіл тағдырын тек ақша шешпейді. Тек билік шешпейді. Анасын қадірлемеу қандай хайуандық болса, ана тілі тағдырына енжарлық та - адамгершілікке жатпайтын өрескелдік. Бүл отаншылдықпен тікелей байланысты. Елінің тәуелсіздігін ойлайтын адам тілінің кемелденуінен де қолғабысын аямауға тиісті. Шығыстың ежелгі бір данышпаны: «Дүниені түзеткің келсе, әуелі өзің түзел, сонан соң балаң мен достарыңды түзе», - деген екен. Егер ана тілімізге шын жанымыз ашитын болса, оны әуелі өзіміз үйреніп, сонан соң балаларымыз бен достарымызға үйреткеніміз абзал.

*Ә. Кекілбаев*

**Тапсырма**

1. Дауыссыз дыбыстарды дауыстың қатысына қарай жіктеңіз.

2. Мәтіннен буынға бөлінбейтін сөздерді теріп жазыңыз.

**Тілден қымбат қазына жоқ**

* **Мәтіннен «асыл мұра», «қымбат қазына», «абзал қария» тіркестерінің мағынасын түсіндіріңіз**.

- Өте ертеде бір қадірлі шешен қария келте дүниеден көз жүмарында қасына ұлын шақырып алып:

- Балам, мен ұзамай дүние салам. Әкем қазына қалдырмады деп қамықпа. Ел ішінде қалдырып бара жатқан асыл мұрам бар. Соны іздеп тап, қадірле, қастерле, - депті.

Мұны естіген бала әке мұрасын іздеймін деп табанынан таусылып ел кезеді, таба алмайды. Ойы он саққа кеткен бала бір күні ел ішіндегі бір абзал қарияға келеді.

- Әкеңнің сөзі рас, балам. Оның саған қалдырған мұрасы - тіл. Ол шешен адам еді ғой... Бәріміз де сөйлеуді сенің әкеңнен үйрендік. Тілден қымбат қазына жоқ, - деп аталы сөздің шешуін айтыпты.

**Тапсырма**

1. Дауыссыз дыбыстарды айтылу жолы мен жасалу орнына қарай топтап жазыңыз.

2. Ашық буынды сөздердің астын сызыңыз.

3. Төмендегі берілген жұмбақтардың шешуі болатын дыбыстарға сипаттама беріңіз.

Жағада бар, Өнерде бар, Күнде бар,

сайда жоқ. талапта жоқ. айда жоқ

Тағада бар, Өрмекте бар, Күйде бар,

тайда жоқ. оюда жоқ. әнде жоқ.

**Білгенің жөн**

Қазіргі кезде дүние жүзінде шамамен 5651 тіл бар. Сөйлеушілерінің саны жағынан алғанда қазақ тілі осы тілдердің ішінде 70-орынға ие болады.

**Сүйемін туған тілді- анам тілін**

* Өлеңнің авторы кім?
* «Бұл автордың басқа қандай шығармаларымен таныссыз?

Сүйемін туған тілді - анам тілін

Бесікте жатқанымда-ақ берген білім

Шыр етіп жерге түскен минутымнан

Құлағыма сіңірген таныс үнім.

Сол тілменен үйрендім нәрсе аттарын,

Сол тілменен ұғынып, әдетті мен жаттадым.

Ең бірінші сол тілмен сыртқа шықты,

Сүйгенім, жек көргенім, ұнатқаным.

**Тапсырма**

1. Буын түрлеріне қарай ажыратыңыз.
2. Ашық буынды сөзді табыңыз.
3. «Білім» сөзіне фонетикалық талдау жасаңыз.

**Мәтінді түсініп оқып, оған ат қойыңыз.**

Ілгеріде бір патша өз құлының іскерлігіне масаттанып, дос-жарандарының алдында мақтанғысы келеді:

- Тағамның ең тәттісін әкел! -- деп жарлық етіпті. Құл: «Құп болады, тақсыр!» - депті де, аздан соң тілді пісіріп әкеп патшаның алдына қояды. Бүған аң-таң болған әмірші:

- Мұның не? - дейді.

- Тіл, тақсыр.

- Мен саған тағамның ең тәттісін әкел деп ем ғой, естімедің бе?

- Тағамның тәттісі - осы, тақсыр! - дейді құл міз бақпастан.

- Ім, солай де... Ендеше, тағамның ашысын алып кел! - депті хан құлын масқаралап мазақ етпек оймен мысқылдай күліп. - Құп болады, тақсыр! - деп құл тағзым етеді де шығып кетеді. Аздан соң қайта оралып, хан алдына табақ тартады. Ашып қалғанда ханның көзі табақта жатқан тілге түседі, ашудан жарылып кете жаздайды. Зығырданы қайнаған әмірші айқай салған екен.

- Бұл не?

- Тіл, тақсыр.

- Көріп тұрмын, неге тіл деймін?

Ханның қаһарлы сөзінің артын тосып тайсалмай түрған құл бұл оқиғаның мәнісін былай түсіндірген екен.

- Е...мәртебелі әміршім, заманнан заман өткелі дүниеде тілден тәтті нәрсе болмаған. Сап түзеген сансыз батыр оның бал татыған шербетінен сусындап сауыт-сайманын тастап, сандалып кеткен. Қол астындағы пақырларын аяусыз қырып-жойған хан қолындағы қылыш та, сөз күдіретіне төтеп бере алмай сілтенген күйінде тұрып қалған. Сансыз ғашық бір-біріне ынтықтығын жеткізе алмай талай-талай сөз маржанын төгіскен. Сонда да ғашығының шырын тіліне тоя алмай сан арулар арманда өткен өмірден. Іштен шыққан жан нәрестесін аймалаған ананың үшы-қиыры жоқ тебіреністі сөздеріне құлақ тосыңызшы. Іші-бауырыңыз елжіреп, бойыңызға өзгеше бір шат сезім ұялайды, міне осындай оқиғаларға орай, бұл әлемде тілден шырын еш нәрсе жоқ деп түйдім, тақсыр! Жақсылықтың жаршысы тіл. «Жылы-жылы сөйлесең, жылан да іннен шығады» дейтін сөз де осыдан қалған. Ал енді әлемде жамандық атаулының бәрі де тіл арқылы болады десем, оның да жөні бар. Әр патшалықтың арасында болып жататын жойқын соғыс әбес айтылған жалғыз сөздің құрбаны десем, қатесіз. Адал достар, асыл жарлар сыпсың, суық сөздің тәлкегіне тап болып, қайта көріспес халге жетеді десем, қайтесіз. «Жаман адамның тілі ашы» деп тілден тепкі жеген, зардап шеккен жандар айтса керек. Тағамның ашысы тіл деуімнің себебі осы еді.

*«Ана тілі - ардағым» кітабынан*

**Тыңдаусыз болса, сөз жетім**

Жетек деген көрегенге жолыққан шүбартаулық ақылгөй Байтоқан:

- Қияннан асқан бар ма, арқардың ізін басқан бар ма? Ұлытауға шыққан бар ма, ұлардың үнін ұққан бар ма? Соны іздеп келемін депті:

Сонда Жетек:

- Е, сенің іздегенің менің іздегенімнен де қиын екен. Мен адам - адам болса екен, ардан безбесе екен, намыстан қашпаса екен, ерлікке бастаса екен, елдің шырқын бұзбаса екен, ел басшысыз болмаса екен, жер жаңбырсыз болмаса екен, сөз тыңдаусыз болмаса екен деп, соны іздеп барам. Бұрынғылар айтқан екен, дүниеде орны толмас үш жетім бар: «Ел басшысыз болса, жер жаңбырсыз болса, сөз тыңдаусыз болса жетім» деп. Менің бара жатқаным да сол,- депті.

*«Ана тілі - ардағым» кітабынан*

**Тапсырма**

1. «Басшысыз», «бұрынғылар» сөздеріндегі дыбыстардың әсерін түсіндіріңіз.

2. «Ұлытау» сөзіне фонетикалық талдау жасаңыз.

**Ана тілі**

Бесіктегі сонау сәби күнімнен,

Қуат алдым сенің нәзік үніңнен.

Жыр кестелеп сұлуларға ұсынып,

Сен арқылы бақыт тапқан үлың мен.

Жолығысқан сонау сәби күнімде,

Құлақ түрсем жүректегі дірілге

Гүлдің жырын, жапырақтың сыбдырын

Естимін мен өзім анам тілімде.

Сен болмасан, о туған тіл, құным не,

Мен жетпейтін маржан жатыр түбінде.

Аспан, жұлдыз, жетім ай да телміріп,

Тіл қатады маған ана тілінде.

Жігіт бірде кедейленер, байыр да,

Ақ атымды, қанатымды қайырма.

Айырылсам да қымбатымнан талай бір,

О, тағдырым, тек тілімнен айырма.

*Т. Молдағалиев*

1- тарау бойынша тест тапсырмалары.

1. Қазақ тіліне ең (туыс) жақын тіл?

А) Қырғыз.

Ә) Өзбек.

Б) Қарақалпақ.

В) Татар.

Г) башқұрт.

2. Ең алғашқы "Тілдер заңы" қабылданған жыл.

А) 1989ж.

Ә) 1991ж.

Б) 1997ж.

В) 2000ж.

Г) 2001ж.

3. А. Байтұрсынұлы дүниеге келген жылы

А) 1870ж.

Ә) 1872ж.

Б) 1873ж.

В) 1875ж.

Г) 1876ж.

4. Сөйлемді толықтырып жаз.

"Менің айыбым - қазақты азаптан құтқарамын деп, .................. іздеп, ....... қуанғанымда " дейді А.Байтұрсынұлы.

А) Өмір, ғылым.

Ә) Қазақты, азаттан.

Б) Ғылым, білім.

В) Ақыл, ғылым.

Г) Өнер, білім.

5. А. Байтұрсынұлының еңбегі.

А) "Тіл құралы"

Ә) "Сөз өнері"

Б) "Әдебиет айнасы"

В) "Халық әдебиетті"

Г) "Тіл таным"

6. "Әуезділік" сөзінің синонимі

А) Жағымсыз.

Ә) Сазды.

Б) Үйлесімділік.

В) Үйлесімсіз

Г) Жағымды.

7. "Шанышқы" сөзінің әуезсіз болуының себебі?

А) Дауысты дыбыстары аз.

Ә) Бірыңғай жіңішке дыбыстардан құралып тұрғандықтан.

Б) Бітеу буын көп болғандықтан

В) Жарты дауысты дыбыстар аз болғандықтан

Г) Сөйлемдері құлаққа жағымды болғандықтан

8. "Шамалы" сөзінің әуезді сөзге жатқызылу себебі

А) Дауыссыз дыбыстар қатысқандықтан

Ә) Дауысты дыбыстар көп қатысып, сөздің үнді болып шығуынан

Б) Буының барлық түрлері қамтылғандықтан.

В) Аралас буынды болғандықтан

Г) Тек дауысты дыбыстардан құралғандықтан

9. Қоғамдық, әлеуметтік, рухани байлықтарды ұғындыратын нәрсе.

А) Ана тілі

Ә) Ана сүті

Б) рухани байлық

В) Мәдени туынды

Г) Әдеби туынды

10. Ана тілінің тарих сахнасынан жоғалуының себебі

А) Әдеби туындылардың аз болуы

Ә) Қолданыс аясының шектеулігі

Б) Адамдардың өрісін дамыта алмағандықтан

В) Салт-дәстүрдің ұмытылуынан

Г) Қолданыс саясынан шығуынан

11. Қадірлі шешеннің ұлына қалдырған мұрасы

А) Мол дүние

Ә) Тіл

Б) Өлең

В) Үйір жылқы

Г) Қора-қора қой

12. Тағамның ең тәттісі- тіл болу себебін анықта

А) Тез әрі оңай дайындалатындықтан

Ә) Сөз құдіретіне жеткізу құралы болғандықтан

Б) Жақсылық жаршысы болуынан

13. "Халықтың" сөзіндегі ашық, жуан дауыстылар

А) 1

Ә) 2

Б) 3

В) 4

Г) 5

14. Тек ашық, жуан дауыстылардың қатарын анықта

А) Татар, өзбек

Ә) Қарайым-құмық

Б) Қырым-татар

В) Қарақалпақ, ноғай

Г) Қарашай, башқұрт

15. Жіңішке ашық дауысты сөздерді тап.

А) Ахмет, ғалым

Ә) Көсем, бес

Б) Қазақ, өмір

В) Сөйлеу, жазу

Г) Атау, сөйлем

16. Қатаңнан басталып қатаңға аяқталған сөздерді тап

А) құлақ, қайсысы

Ә) Кем, парқы

Б) Халық, парық

В) Кепілі, сөйлесіп

Г) Шамалы, шанышқы

17. Үнді дауыстыға аяқталған сөздерді тап

А) Ана тілі

Ә) Келешегі жоқ

Б) Дүниеге келіп

В) Туындылар, келешегін

18. Ұяң дауыссыздарға басталған сөздерді тап

А) Бала кез

Ә) Көз жіберу

Б) Пікір алысу

В) Ана сүтімен

Г) Болашағын болжайды

19. Ұяң мен үнді қатар тұрған қатарды тап

А) Адамдар, туындылар

Ә)Ана тілі, қазақ халқы

Б) Келешегі жоқ

В) Байланысты ой

Г) Туындылар жасалады

20. "Данышпаны" сөзінің дұрыс фонетикалық талдауын көрсет

А) 4 буынды, 9 дыбысты, 4 дауысты 5 дауыссыз дыбыстардан құралып тұр.

Ә) 4 буынды, 9 дыбысты, 5 дауысты 4 дауыссыз дыбыстардан құралып тұр.

Б) 3 ашық, 1 бітеу буыннан 9 дыбысты, 4 дауысты 5 дауыссыз дыбыстардан құралып тұр.

В) 2 ашық, 2 бітеу буыннан, 9 дыбысты

**2-тарау**

**ТӘУЕЛСІЗ ЕЛІМ - ТІРЕГІМ, ТУҒАН ЖЕРІМ ЖҮРЕГІМ**

«Менің халқым бүкіл ХХ ғасырдың өне бойына өзге халықтардың түстеріне кірсе, шошып оянатындай қорқынышты оқиғаларды бастан кешті. Қазақтар талай жерге түтасымен қырылып кетуге шақ қалды. Бірақ, өмірге құштарлық, азаматтыққа құштарлық, қайтадан жығылған еңсені көтеріп тәуекелге бел буғызды.

Қанша қиындық көрсе де абзалдығы мен сабырлығын, басқа халықтарға деген сыйлаушылығын сақтай білген халықты, қазіргідей қиыр-шиыр тарихи сын кезеңде өзім ажырамас бөлшегіне айналып отырған асыл жұртымды, ХХІ ғасыр табалдырығынан аттап, өз талайын тағы бір сынап көргелі отырған тәуекелшіл ұлтымды қалай мақтаныш етпеспін. Қалайша бас имеспін!»

*Н.Назарбаев*

*«Ғасырлар тоғысында» кітабынан*

**Қазағым менің**

Арайлап таңым, асқақтап тауым,

Ән ойнап көгім, күй тартты көлім.

Қол жетті міне аңсаған күнге,

Жасай бер, жаса, қазағым менің.

Қазақстаным - жасыл орманым,

Қуанышымды жасыра алмадым,

Аңсаған бабам, аңсаған елім,

Бостандық еді-ау асыл арманың.

Елім менің, аңсаған,

Тас бұғаудан босаған.

Құтты болсын отауың,

Берік болсын босағаң.

Бабамның қаны, анамның жасы,

Сіңген бұл далам, қымбатсың маған.

Береке-бірлік қамалдың басы.

Ұрпаққа мәңгі тіл қатшы, далам.

Күйінсін жауың, сүйсінсін досың,

Жиылсын қауым, құйылсын көшің.

Ертеңің үшін аянба, ерім,

Ояншы, елім, жиылсын есің.

Ұрпақ үшін, ел үшін,

Атамекен жер үшін.

Берекең мен бірлігің,

Таси берсін ырысың.

*Н.Назарбаев*

**Менің Қазақстаным**

* Қазақстан Республикасының тәуелсіздігі қашан жарияланды?
* Қазақстан Республикасы қандай мемлекеттермен шекаралас?
* Қазақстанда қанша ұлт өкілдері тұрады?

Қазақстан Республикасының тәуелсіздігі 1991 жылдың 16 желтоқсанында жарияланды. Жер көлемі - 2717,3 (екі мың жеті жүз он жеті бүтін оннан үш мың) шаршы шақырым. Халқы - 16 миллион, астанасы - Астана қаласы. Қазақстан Республикасының шекарасы 15 мың шақырымнан асады. Оның 12 мың шақырымы құрлықпен, ал 3 мың шақырымы сумен (Каспий және Арал теңізі бойларымен) өтеді. Батыс, солтүстік батыс, солтүстігіміздегі көршіміз - Ресей Федерациясы, оңтүстік-шығыс және шығыста Қытай Халық Республикасымен шектеседі. Оңтүстік және оңтүстік батыстағы шекараларымыз - Түрікменстан, Өзбекстан және Қырғыз Республикалары. Ірі өзендері Ертіс, Есіл, Жайық, Іле, Сырдария, Тобыл.

1992 жылы Қазақстан Республикасының Елтаңбасы, мемлекеттік Туы және мемлекеттік Әнұраны бекітілді. Бұл күнде Қазақстан - өз алдына тәуелсіз мемлекет. Оның тәуелсіздігін дүниежүзі таныды. Қазақстан Тәуелсіздігін ең алғаш мойындаған - Түркия мемлекеті болатын. Қазақстан - 1992 жылдан Біріккен Ұлттар Ұйымына мүше ел. 2000 жылы Қазақстан Республикасында 14 облыс, 90-ға жуық қала, 200-дей қала тектес кент бар. Қазақстан жеріндегі жергілікті қазақ ұлтымен бірге 130-дан астам ұлттар мен ұлыстың өкілдері түрады. Қазақ халқының өткен тарихы - ата-бабалардың бостандық пен бақытты болашақ жолындағы ұзақ та ауыр күресінің тарихы. Өйткені ол 300 жыл бойы тәуелсіздікті аңсаған ел еді, 200 жыл бойы патшалық Ресейдің отары болды.

**Тапсырма**

1. Мәтіннен басқа тілден енген сөздерді табыңыз.

2. Бас әріптің қолдану ерекшелігін түсіндіріңіз.

***Есте сақта***

1992 жылы 4 маусымда Қазақстан Республикасының мемлекеттік Әнұраны, Туы, Елтаңбасы бекітілді.

**Білгенің жөн**

Елінен безген ер оңбас,

Көлінен безген қаз оңбас.

Пайда ойлама, ар ойла,

Талап қыл артық білуге.

**Ең, ең, ең...**

Дүниежүзіндегі ең биік шың - Джомолунгма (Эверест). Ол Тибет пен Непалдың аралығында орналасқан. Биіктігі – 8848 метр. Соңғы зерттеулер шыңның бұдан әлдеқайда биік екенін көрсетеді.

*Әлемдегі ең қуаңшылық жер - Атакама. Оның шығыс жағы Тынық мүхит пен Анд тауымен шектесіп жатыр. Бұл шөл пайдалы кенге бай. Онда алтын, күміс, мыс көп. Бірақ оларды қазып алу өте қиын. Себебі Атакамада үнемі қуаңшылық болғандықтан, барған адамның шашы лезде ағарып кетеді екен.*

**Ой бұлдыр болса, сөз де бұлдыр**

* «Бұлдыр» сөзінің мағынасын түсіндіріңіз.
* Мәтінді түсініп оқып, оған ат қойыңыз

Ертеде есерлеу бір патша өмір сүріпті. Оның кем-кетігін уәзірі жұртқа білдірмей, жуып-шайып отырады екен. Бір күні патша жат елдік қонақтарды қабылдапты. Ары ойланып, бері ойланып тілдесуге сөз таппай отырған патша көшедегі ит пен мысықты көзі

шалып қалыпты да, қонақтарына: – Елдеріңізде ит пен мысық тоқ па? - деп сұрапты. Патшадан мүндай қисынсыз сұрақты күтпеген елшілер бір-біріне қарасып, таңырқасып қалса керек. Сол кезде уәзір:

– Уа, құрметті қонақтар, патшамыз астарлы сөзбен жүрт жағдайын білгісі келіп отыр. Ит пен мысық тоқ болса, ел іші молшылық болады дегенді аңғартқан еді, - дейді. Патшаның мұндай «ақылды» сұрағына риза болған елшілер бас шұлғысып қалған екен. Қонақтар аттанған соң патша уәзіріне мақтанып:

– Көрдің бе, менің бір ауыз сөзіме жат елдіктер қалай тәнті болғанын, сендер ғана менің қадіріме жете білмейсіңдер, --депті. Сонда уәзір:

– Уа, ұлы мәртебелім, мәселе сөздің айтылуында емес, түсіндірілуінде ғой деген екен.

**Тапсырма**

1. Мәтіннен көнерген сөздерді табыңыз.

2. Ауыспалы мағынаға ие болып түрған сөздердің астын сызыңыз.

3. Бірыңғай жуан буынды сөздерді теріп жазыңыз.

**Ту**

* Қазақстан Республикасының мемлекеттік туы туралы не білесіз?
* Біздің туымыз неге көгілдір?
* Сәулесін шашқан алтын күн, қалықтаған дала бүркіті нені меңзейді?

Әр тудың өз тағдыры бар. Тудың түсінің де жолағының да, оларда бейнеленген түрлі пішіндердің де бәрінің өзіндік мәні бар.

Біздің Туымыз -- көгілдір түсті тік төрт бұрышты мата. Ол бірлік пен ашық аспанды, тыныштық пен аман-есендікті көрсетеді. Оның тап ортасындағы сәу-лесін шашқан алтын күн - тыныштық пен байлықтың белгісі, астындағы қалықтаған бүркіт дарқандық пен қырағылықты, ой-арманның шарықтауын меңзейді. Тудың сабын бойлай ұлттық ою-өрнек салынған тік жолақ кетеді.

Күн, күн сәулесі, бүркіт және ою-өрнек алтын түстес бояумен боялған. Көгілдір түсті адам баласы түсініп, қабылдап қол-данып жүрген бояулардың, ең реңділерінің қатарына

жатқызылады. Ол табиғаттың өзі жасайтын ғаламат гүл шоғы - кемпірқосақ болмысындағы жеті бояудың бірі.

Көгілдір аспан аясында мәңгілік сапар шеккен ұлы күн бейнесі - көшпелі халық үшін нағыз өмір символы болып танылады. Тудағы бүркіт бейнесі тәуелсіздік алып, қанатын қомдаған қазақ елінің әлемдегі өркениетке жетуін тілеген ізгі ниеттен туған.

**Тапсырма**

1. «Өркениет» сөзінің мағынасын түсіндіріңіз.
2. Мәтіннен и әрпінің қолданысына назар аударып, айырмашылығын түсіндіріңіз.

**Түсінсем бұйырмасын**

* Тиісті әріптерді қойып, мәтінді көшіріп жазыңыз.

- Б..р ау...лға келген ғал...м:

-- Ау...лдағ... ен 6...лг...р адам к..м? – деп сұрайд....

-- Әпенд...ден озар ешк...м жоқ, - депт... ауыл адамдар....

-- Ендеше шақ...рып кел...ңдер, - дейді. Әпенді келеді. Ғал...м шақ...рған себеб...н айтад....

-- Мен саған қ...рық сұрақ берем...н. Соған ек... ау...з сөзбен жауап бер.

-- Қ...п болады, - дейді Әпенді. Ғал...м сұрағ...н шуб...рта жөнеледі. Айт...п болған соң:

-- Ал, қане? - дейді ғалым. Сонда Әпенді:

-- Түс...нсем, бүй...рмасын, -- деп жауап бер...пті.

*Қожанасыр қоржынынан*

**Тапсырма**

Көп нүктенің орнына мақалдың мазмұнын ашып, мағынасын толықтыратындай сөздерді тауып қойыңыз.

1..... жақсы болса,

Жетерсің мұратқа.

... жаман болса,

Қаларсың ұятқа.

2. Дос ... мақтар,

Дұшпан ... мақтар.

3. Өз басыңды ...берсең де,

Жолдасыңды ... берме.

4. Көп жасағаннан ...,

Көп көргеннен ....

**Сөзжұмбақ «ҚАЗАҚСТАН»**

|  |  |  |  |  |
| --- | --- | --- | --- | --- |
| 1 |  | Қ |  |  |
|  |  |  |  |  |

1. Мал байлауға арналған әбзел.

2. Қазақ батыры.

3. Бес парыздың бірі.

4. Қазақтың үлттық биі.

5. Қазақтың ұлттық киімі.

6. Алматы облысындағы аудан.

7. ҚР рәмізі.

8. Қазақстандағы курорт.

9. Қазақтың ұлттық ойыны.

**Тәуелсіздік шежіресінен**

1991 жылы 1 желтоқсанда Республика жұртшылығы тұңғыш рет Нұрсұлтан Әбішұлы Назарбаевты Республикамыздың Президенті етіп сайлады.

16 желтоқсанда Қазақстан Республикасы жоғары сессиясы тәуелсіз демократиялық және құқықтық мемлекет деп жариялады.

1992 жылы қазан айында тұңғыш қазақ ғарышкері Тоқтар Әубәкіров ғарышқа самғады.

**Елтаңба**

1. Қазақстан Республикасы елтаңбасының жалпы көрінісі қандай?

2. Неліктен біздің елтаңбаға шаңырақ, уық, ертегідегі тұлпарлар, бесбұрышты жұлдыз түріндегі белгілер салынған?

Елтаңбамыздың авторлары белгілі сәулетшілер Шот-Аман Уәлиханов пен Жандарбек Мәлібеков. Қазақстан Республикасы Елтаңбасы көгілдір түсті бояудың үстіне салынған шаңырақ бейнесінен тұрады. Одан жан-жаққа күн сәулесі тәріздес уықтар тарайды. Шаңырақ пен уықтар біздің Отанымызда тыныштықта жарасымды өмір сүріп жатқан көптеген халықтардың бірлігін көрсетеді.

Елтаңбаның маңызды бір бөлігі ертедегі қанатты тұлпар. Көшпенділердің бүкіл өмірі атпен байланысты болғанын білеміз. Ат - адамның сенімді досы және қолғанаты.

Елтаңбаның жоғарғы жағындағы бес бұрышбақытты өмірге жол сілтейтін жарық жұлдыздың белгісі. Күн және Аймен қоса жұлдыздар да қасиетті деп есептелінген. Сондықтан біздің Елтаңбамыздағы аспан, жұлдыз асқақ ниет пен асыл арманға жеткізетін белгі болып табылады. Төменгі жағындағы «Қазақстан» деген жазу Республиканың атын көрсетеді. Елтаңба -- мемлекеттің тарихи дәстүрін көрсететін белгісі.

**Тапсырма**

1. Омоним сөздерді табыңыз.

2. Кейінді ықпалды сөздерді теріп жазыңыз.

**Есте сақта**

Елтаңбамыздың авторлары белгілі сәулетшілер Шот-Аман Уәлиханов пен Жандарбек Мәлібеков.

**Іс-қағаздарын жазып үйренейік**

**Мінездеме**

Мінездеме - мекеме, кәсіпорын немесе ұйымдардың әкімшілігі беретін ресми құжат. Мұнда студенттің, қызметкердің қоғамдық қызметі жайында берілетін пікір жазылады.

Ресми мінездеме құрылысы:

1. Құжат атауын көрсету (мінездеме).
2. Мінездеме басы (кімнің мінездемесі, кімге беріліп отыр). Студент (қызметкер) жөнінде негізгі мәлімет.
3. Әкімшілік пен қоғамдық үйымдардың студент (қызметкер) жөнінде, оның іскерлік қасиеті, оқуға қарым-қатынасы, қоғамдық істерге ықыласы, жеке адамгершілік қасиеті туралы пікірі көрсетіледі.
4. Мінездеменің берілу уақыты.
5. Мінездемеге мекеме басшысының қолы қойылады.
6. Мөрмен расталады.

**Тапсырма**

1. Берілген түсінікті негізге ала отырып, өзіңнің жақын достарыңа мінездеме жаз.

2. Синонимдерді қатыстыра отырып, жағымсыз кейіпкерге мінездеме бер.

Әдеттен озбайық

Ата-анаңның қадірін,

Балалы болғанда білесің.

Ағайынның қадірін,

Жалалы болғанда білерсің.

***Үйрен де жирен***

Ұрыны көзінен таны, кісіні сөзінен таны. Сөзі түзудің өзі түзу.

Жақсыны күшінен таныма, ісінен таны. Күш ақымақта да бар.

**Ата заң**

Адам шыр етіп жерге түскеннен бастап оның өмірін, денсаулығын, тыныштығы мен қуанышын біздің мемлекетіміздің Ұлы заңы - Конституция қорғайды. Өз Ата Заңымыздың болуы мемлекетіміздің негізгі белгісі болып табылады. Қазақ мемлекетінің тарихи даму жолында оның барлық Конституциялары ХХ ғ. шегінде қабылданды. Олардың саны - бесеу. Алғашқы Конституция - 1926 жылы, екіншісі - 1937 жылы, үшіншісі - 1978 жылы, төртінші рет - 1993 жылы, бесінші рет - 1995 жылы қабылданған.

1993 жылғы Конституция мемлекетімізді алғаш рет демократиялық, зайырлы және әлеуметтік деп жариялай отырып, оның ең қымбат қазынасы – адамның өмірі, құқықтары мен бостандығы деп бекітті. Ата заңымыз бойынша мемлекеттік билік заң шығарушы, атқарушы және сот билігі болып үш тармаққа бөлінеді, ал мемлекеттік биліктің бірден-бір қайнар көзі халық деп танылады. Ата заңымыз тоғыз бөлімнен, 98 баптан тұрады. Оның 7-бабында Қазақстан Республикасын- дағы мемлекеттік тіл - қазақ тілі деп жазылса, 29-30 -

баптары республика азаматтарының өз денсаулығын сақтау мен білім алу жағдайларына негізделген. Біздің өміріміздің заңы болып табылатын Конституцияның әрбір жолы еңбек адамына, оның жақсы өмір сүруіне, сонымен бірге бірінші кезекте жас ұрпаққа, оның болашағына деген қамқорлыққа толы.

**Тапсырма**

1. Ата заң деген үғымды қалай түсінесіз?

2. «Мемлекет» сөзіне фонетикалық талдау жасаңыз.

***Есте сақта***

1. Қазақстан Республикасының Ата заңы 19 бөлімнен, 98 баптан тұрады.

2. Ата Заңымыздың 7-бабында, ҚР-дың мемлекеттік тілі- қазақ тілі деп жазылған.

**Қазақстан Республикасының мемлекеттік әнұраны**

Сөзін жазғандар: М.Әлімбаев, Қ.Мырзалиев, Т.Молдағалиев, Ж.Дәрібаева

Жаралған намыстан қаһарман халықпыз,

Азаттық жолында жалындап жаныппыз.

Тағдырдың тезінен, тозақтың өзінен

Аман-сау қалыппыз, аман-сау қалыппыз.

Қайырмасы: Еркіндік қыраны шарықта,

Елдікке шақырып тірлікте!

Алыптың қуаты - халықта,

Халықтың қуаты - бірлікте!

Ардақтап анасын, құрметтеп данасын,

Бауырға басқанбыз баршаның баласын.

Татулық, достықтың киелі бесігі,

Мейірбан Ұлы Отан, қазақтың баласы!

Қайырмасы:

Талайды өткердік, өткенге салауат,

Келешек ғажайып, келешек ғаламат!

Ар-ождан, ана тіл, өнеге салтымыз,

Ерлік те, елдік те ұрпаққа аманат!

Қайырмасы:

Тапсырма

1. Әнұранның мазмұнын баяндап беріңіз.

2. Неліктен әнұран қасиетті деп аталады?

***2-тарау бойынша тест тапсырмалар***

1. ҚР оңтүстік және шығыста шектесетін мемлекет

А) Ресей

Ә) Түркіменстан

Б) Қырғыз

В) Өзбекстан

Г) Қытай

2. ҚР БҰҰ-ға мүше болған жыл

А) 1992

Ә)1991

Б) 1990

В) 1989

Г) 1993

3. ҚР жер көлемі

А) 2717,3 шаршы шақырым

Ә) 2515 шаршы шақырым

Б) 2617,3 шаршы шақырым

В) 2317,3

Г)2417,3

4. ҚР Тәуелсіздігін ең алғаш мойындаған ел

А) Ресей

Ә) Қытай

Б) Өзбекстан

В) Түркменстан

Г) Түркия

5. "Ой бұлдыр болса, сөз бұлдыр" мәтінінің негізгі мазмұны.

А) Сөз мағынасының байлығын түсіндіру

Ә) Сөздің дұрыс жеткізілуі

Б) Тура мағыналы сөздердің мағынасын түсіндіру

В) Ауыспалы мағынаның сөздердің мағынасын түсіндіру

Г) Патшаның даналығын дәріптеу

6 Туда бейнелеген алтын күн нені білдіреді

А) Тыныштық пен байлықтың белгісі

Ә) Дарқандық пен қырағылық

Б) Көшпелі халық екендігі

В) Тыныштық пен амандық

Г) Бірлікпен ашық аспан

7. Елтаңбаның маңызды бөлігінде не бейнеленген?

А) Бес құрлық

Ә) Қанатты тұлпар

Б) Аспан

В) Жұлдыз

8.Ата заңымыз неше бөлім,неше баптан тұрады?

А) 9 бөлім 97 бап

Ә) 9 бөлім 99 бап

Б) 9 бөлім 98 бап

В) 9бөлім 96бап

Г) 9бөлім 95 бап

9.Ата заңымыздың 29-30 баптары қандай мәселерге арналған?

А) денсаулық, білім алу

Ә) тіл туралы

Б) адам өміріне

В) адам құқықтарына

Г) бостандығы мен қауіпсіздігіне

10 Елтаңбадағы шаңырақ пен уық нені белгісі?

А) халықтар достығын

Ә) халықтар бірлігін

Б) қазақ үйдің бөлшектері

В) сенімді дос белгісі

Г) тәуелсіздік пен бостандық

11.Ашық буынды сөзді тап

А) тіл, ат

Ә) өмірі, досы

Б) адам ,өміріне

В) белгілі,суретші

Г) Әнұран, шаңырақ

12.Бітеу буынды тап

А) уық, тұлпар

Ә) ұлы, мәртебелі

Б) сол, мұндай

В) күні, молшылық

Г) тілдесу, жуан

13.Тұйық буынды тап

А) ат,от

Ә) баға, мұра

Б) уәзір,хан

В)өмір, белес

Г) тақ,жұп

14.Екпін түспейтін сөзді көрсет

А) студентпіз

Ә) студентім

Б) студентке

В) студенттер

Г) студентінің

15.Екпін түспейтін сөзді көрсет

А) сенімен

Ә) сен ғой

Б) сенің қуанышың

В) сендегі ерекшелік

Г) сенің арманың

16.Тасымалданбайтын сөзі бар қатарды тап

А) бұлдыр, мағына

Ә) патша, уәзір

Б) елдеріңізде, оның

В) күні, молшылық

Г) өмір, ата

17. тасымалданбайтын сөзі бар қатарды тап

А) 5 кг, мерейтой

Ә) 5 см, мәртебелі

Б) 5 м, мұндай

В) 5т, М.О.Әуезов

Г) 5 қой, кітап

18.Буын үндестігіне бағынбай тұрған қатарды анықта

А) кітап, дәріхана

Ә) ұлы, мәртебелі

Б) сол, мұндай

В) күні, молшылық

Г) тілдесу, жуан

19.Буын үндестігіне бағынбай тұрған қатарды анықта

А) самал, мәртебе

Ә) хан, уәзір

Б) теріскей, түстік

В) жолсерік, өнерпаз

Г) тіл, жақ

20.Жуан буынды сөздер қатарын көрсет

А) ғалым, мәртебе

Ә) өмір, жол

Б) талап, еңбек

В) мағлұмат, талапкер

Г) тілші, жуан

**ҚАЗАҚ ЕЛІНІҢ БАС ҚАЛАЛАРЫ**

**Орынбор**

* Орынбор қашан бас қала болып жарияланды?
* Қазақ халқының алғашқы журналы қай жылы, қай қалада басылып шығарылды?

Орынбор - тұңғыш астана. 1920 жылы Қазақстан Ресейдің құрамындағы автономиялы республика болып құрылды. Орынбор бас қала болып жарияланды. Орынбор өлкесі ол кезде қазақ жерінің құрамдас бөлігі саналатын.

1731 жылы Әбілхайыр хан Ресейге қосылу туралы ант берген. Сөйтіп, Орынбор бекінісі Ресейдің бүкіл Орталық Азияны басып алуының кілті болған. Орынбордың кадет корпусында қазақтың 30-дан астам жігіттері білім алған. Олар өз елінің алғашқы зиялы лары аталған. Араларында қоғам қайраткерлері Халел Досмұхамедов, ағайынды Сейдалиндер және тағы басқа белгілі азаматтар болған. Қазақ халқын алғаш өнерге, білімге үндеген "Айқап" журналы осы қалада басылып шыққан.

**Тапсырма**

1. «Зиялы», «қайраткер» сөздерінің синонимін табыңыз.

2. Үнді мен үяң дауыссыздары қатар келген сөздердің астын сызыңыз.

3. Мәтіннен әліпбидегі 20 - әріптен басталған сөздерді теріп жазыңыз.

4. Төмендегі мақалдарды толықтырыңыз.

...ерге нүр жауар.

...жерге қақ тұрар,

...ерге мал түрар.

Жауға жаныңды берсең де....,

...шешен болар,

...көсем болар.

Отпен ойнама ...,

қоянмен ойнама...

Ашы мен тұшыны...,

алыс пен жақынды...

Ақыл...,

асыл...

Қыз елдің ...

..жердің көркі.

...алды қызыл тіл.

**Кім тапқыр?**

Бөлек жазсаң, біреуі түйреп алады.

Бірге жазсаң, бір құс болады.

**Оқыңыз, қызық**

*Аса қабілетті адамдардың бір тобы - кішкентай кезінен-ақ таңғаларлық қасиет танытатын вундеркиндтер болған. Ағылшындық Гут Лоуренс 14 жасында Оксфорд университе-тіне физикадан емтихан тапсырған. Университеттің барлық курсын тамамдап шығу үшін, оған небәрі бір-ақ жыл керек болған.*

**Қызылорда**

* Қызылорда қаласының бұрынғы атауы қандай?
* Сыр өңірінің ұлыларын білесің бе?

1925 жылы наурыз айында Қазақстанның астанасы Орынбордан Қызылордаға көшті. Сөйтіп, Ақмешіт бекеті, қазіргі Қызылорда қаласы астана болды. Ол кезде Сыр бойының табиғаты өте бай еді. Көктемде бүкіл Сыр атырабына жайылатын дарияның мол суы алың ағаштар мен жан-жануарларға тіршілік әкелетін. Басқа елдер мен халықтарға Сыр десе, тоқшылық пен молшылық елестейтін. Аз ғана уақыттың ішінде қалаға бүкіл қазақ жерінен қазақтың оқыған азаматтары, ақындар, әншілер жиналды. Әлихан Бөкейханов, Сәкен Сейфуллин, Ілияс Жансүгіров, Сұлтанбек Қожанов, Ахмет Байтұрсынов осы Сыр өңірінде еңбек етті. Қалада тұңғыш музыка театры ашылды. Онда Қалибек Қуанышбаев, Серке Қожамқұлов, Шара Жиенқұлова және тағы басқа өнер тарландары өзінің талантымен танылды. Қазіргі Қызылорда - ақ күріштің атасы Ыбырай Жақаевтың Отаны. Газ бен мұнай өнеркәсібінің орталығы.

**Тапсырма**

1. Көп мағынаға ие бола алатын сөздерді табыңыз.

2. Қазақ тіліне тән дауыссыз дыбыстары бар сөздердің астын сызыңыз.

3. я әрпінің емлесін еске түсіріңіз.

**Ең, ең, ең...**

Әлемдегі ең ұзын дәліз Үндістандағы Рамесваран храмында.

Оның ұзындығы 1200 метрден асып кетеді.

**Кім тапқыр?**

Екі сөз бірігіп айтылса, онда ол - тышқан.

Бөлек-бөлек айтылса, біреуі ұсталық сайман.

**НҰРСҰЛТАН ҚАЛАСЫ**

* Нұрсұлтан қаласы қай жылы бас қала болып жарияланды?

Қазақстан Республикасының астанасы – Нұрсұлтан. Ол – бұрынғы Ақмола қаласы. Қала 1824 жылы салынған. ҚР Президентінің Жарлығымен 1997 жылдың 16 желтоқсанынан бастап Ақмола қаласы Қазақстанның жаңа астанасы болып жарияланды. Ал Президенттің 1998 жылдың 6 мамырдағы Жарлығымен Ақмола қаласының аты Астана болып өзгертілді. Қазақстанның 2-ші президенті Қасым-Жомарт Тоқаев Астана қаласының атын 2019 жылы 20 наурызда «Нұрсұлтан» деп өзгерту туралы жарлыққа қол қойған.

Нұрсұлтан – Азияның ең солтүстігінде орналасқан елорда. Қазіргі уақытта Астананың аумағы 722 шаршы шақырымнан асады, тұрғындар саны – 853 мыңға жуық. Қала үш ауданнан – «Алматы», «Сарыарқа» және «Есіл» ауданынан тұрады.

Шаһардың өнеркәсіп өндірісі, негізінен, құрылыс заттарын, азық-түлік өнімдерін шығару мен машина жасау ісі төңірегіне шоғырландырылған. Нұрсұлтан Қазақстанда құрылыс металл бұйымдарын, пайдалануға дайын бетон және бетоннан жасалған құрылыс заттарын шығару жөнінен алдыңғы орынды иеленеді.

Елорда құрылыс ауқымы жөнінен елде көш бастап тұр. Астана мәртебесін алғалы бері қалада 10 миллион шаршы метр тұрғын үй салынды. Нұрсұлтан құрылысына жүздеген отандық және шетелдік құрылыс компаниялары қатысты.

Нұрсұлтанның сәулеткерлік тұжырымдамасын жасау барысында Нұрсұлтан Назарбаевтың елордада Батыс пен Шығыстың мәдени дәстүрлері үйлесім тапқан ерекше еуразиялық стиль қалыптастыру идеясы негізге алынды. Нұрсұлтандық бас жоспардың авторы белгілі жапон сәулеткері Кисе Курокава болды.

«Бәйтерек» кешені жаңа елорданың басты символына, оның өзіндік бойтұмарына айналды. Өзге де бірегей сәулеткерлік ғимараттар қатарында белгілі британдық архитектор Норман Фостердің жобасы бойынша пирамида үлгісінде салынған «Бейбітшілік және келісім» сарайын, әлемдегі ең биік шатыр үлгісіндегі ғимарат – «Хан Шатыр» сауда-ойын-сауық орталығын, теңізден алыс орналасқан океанариум – «Думан» орталығын, «Астана опера» мемлекеттік опера және балет театрын, Орталық Азиядағы ірі мешіт – «Әзірет Сұлтан» мешітін, «Қазақстан» орталық концерт залын, «Қазақ Елі» монументін, Қазіргі заманғы өнер музейі мен Президенттік мәдени орталық ғимараттарын атауға болады.

Жаңа спорттық нысандар арасында 30 мың көрерменге арналған «Астана-Арена» жабық стадионы, 2011 жылы әлемде үздік деп танылған, 10 мың орынға арналған «Сарыарқа» бірегей велотрегі бар. Тағы бір маңызды спорттық кешен – ең жоғары халықаралық стандарттарға сай келетін «Алау» мұз айдыны.

Қазақстанның елордасы елдің барлық өңірлеріндегі талапкерлер үшін тартымды орталыққа айналды. Мұнда отандық білім беру ісінің жетекшілері – Назарбаев Университеті, Л. Гумилев атындағы Еуразиялық ұлттық университеті, Қазақ ұлттық өнер университеті, С.Сейфуллин атындағы Қазақ агротехникалық университеті, М.В.Ломоносов атындағы Мәскеу мемлекеттік университетінің филиалы, Астана медициналық университеті орналасқан.

Нұрсұлтан ХХ ғасырдың ең жас астанасы ретінде тарихқа енді. Астанамыздың өсіп-өнгені жақсы, қай ел болмасын, бірінші әсер оның астанасын көргенге байланысты болады.

**Тапсырма**

1. Ауыспалы мағынаға ие бола алатын сөздерді табыңыз.

2. Басқа тілден енген сөздердің астын сызыңыз.

3. Мәтіндегі емлесі қиын сөздердің жазылуын еске сақтаңыз.

**Ең, ең, ең...**

Әлемдегі ең кйикентай кітаптың ұзындығы 1,5 мм құрайды, оны жапон миниатюрисі Асао Хосимо шығарған.

***Нұрсұлтан шежіресі***

1994 жылдың 6 шілдесінде Қазақстан Республикасының Жоғарғы Кеңесі «Қазақстан Республикасының астанасын көшіру туралы» қаулы қабылдады.

1997 жылдың қазанында Қазақстан Республикасы Президентінің «Ақмола қаласын Қазақстан Республикасының астанасы етіп жариялау туралы» жарлығы қабылданды.

1997 жылдың 10 желтоқсанында Ақмола қаласы Қазақстан Республикасының астанасы болып жарияланды.

***Біліп жүр***

*Қазақстанның облыс орталықтары:*

1. Ақмола облысы - Көкшетау.
2. Ақтөбе облысы – Ақтөбе.
3. Алматы облысы –Талдықорған.
4. Атырау облысы – Атырау.
5. Шығыс Қазақстан облысы – Өскемен.
6. Жамбыл облысы –Тараз.
7. Қарағанды облысы –Қарағанды.
8. Қостанай облысы – Қостанай.
9. Маңғыстау облысы – Ақтау.
10. Кызылорда облысы – Кызылорда
11. Павлодар облысы – Павлодар.
12. Солтүстік Қазақстан облысы–Петропавл.
13. Түркістан облысы – Шымкент
14. Батыс Қазақстан облысы – Орал.

**Іс-қағаздарды жазып үйренейік**

**Түсініктеме**

Түсініктеме – әкімшіліктің талап етуі бойынша бір нәрсенің орындалмау себептері, белгілі бір себептің түсіндірілуі баяндалатын құжат.

**Үлгі:**

Әл-Фараби атындағы

Қазақ үлттық университетінің

ЖОО-ға дейінгі білім

беру факультетінің

деканы Ж.Е.Жаппасовқа

физика тобының тыңдаушысы

Қабдолла Ұларбектен

**Түсініктеме**

Осы айда науқастануыма байланысты 11 қазаннан 22 қазанға дейін сабаққа келе алмадым.

25 қазан. 2020 ж. Қабдолла Ұларбек

**Алматы - ару қала**

Алматы мекенінің іргесі қаланғанына 150 жылдан астам уақыт өтті. Аумағы 170 шаршы шақырымға созылған қала Іле Алатауының мұздықтарынан бастау алып, Іле алқабына құятын Үлкен және Кіші Алматы өзендері мен салаларының бойына орналасқан.

Алматының орталығындағы Қазақстан мемлекеттік мұражайы, Президент резиденциясы, қалалық әкімшілік ғимараты, қазақ телевидениесінің аппаратты студиялық кешені орналасқан Республика алаңы ару қаламыздың сәулетіне көрік беріп тұрады. Алаң ортасында егемен еліміздің айбынындай Тәуелсіздік монументі асқақтайды.

Оңтүстік астана Қазақстанның толайым тарихы мен өр рухын өз жүрегінде берік сақтайды. Алматы сарқылмайтын қайнар бұлақ іспетті әрдайым елімізге жаңа күш-қуат дарытады, күн сайын жасарып, жаңғырумен қатар, өткеннің ұлылығы мен даналығын жоғалтпайды.

**Тапсырма**

1. Мәтіннен күрделі сөздерді тауып, жасалуын түсіндіріңіз.

2. «Рух» сөзінің мағынасын түсіндіріңіз.

3. «Толайым» сөзіне фонетикалық талдау жасаңыз.

**Жүрт неліктен ерсілі-қарсылы жүреді?**

Бірде Қожанасырдан:

- Таңертең жүрт неліктен ерсілі-қарсылы жүре бастайды? - деп сұрапты.

Сонда Қожа:

- Жұрттың бәрі бір жаққа қарай жүрсе, жер аударылып кетпей ме? Сондықтан жүрт ерсілі-қарсылы жүреді, - депті.

*Қожанасыр қоржынынан*

**КЕЛІҢДЕР ӘН ШЫРҚАЙЫҚ!**

**Алматым менің**

Сөзі Н.Әлімқүловтікі

Алматы да тұр алаулап,

Алтын нұры айдың.

Жүрдің бе сен тамашалап,

Көшесінде Абайдың.

*Қайырмасы:*

Алматының бағы қандай,

Алмасының дәмі балдай.

Алма дидар арулар,

Қыз Жібек пен Баяндай.

Көктөбеде ақ отау бар,

Саясында Арман.

Бұлттан асқан Алатау бар,

Мұз бен гүлден жаралған.

*Қайырмасы:*

Алматының кеші қандай,

Алатаудың төсі қандай.

Күн қала бұл, Ай қала,

Аймала жел, аймала.

Өстім сенде жарқын таңда,

Жастық отын жағып.

Мен есейіп марқайсам да,

Сен өсе бер жасарып.

**Алматының апорты**

Алматы апортының өзіндік тарихы бар. Өткен ғасырдың орта шенінде Алматыға Орал уезінен Редько деген орыс шаруасы ат арбамен көшіп келеді. Ол Оралда апорт алмасын өсірген екен. Соның бір жас бұтағын құмыраға отырғызып, баптап-күтіп өзімен бірге ала келеді. Бір жыл «жол» жүрген ағашты Алматы жеріне отырғызады. Әлгі бүтақ аз жыл ішінде үлкен алма ағашқа айналып, жеміс береді. Бір ғажабы, жаңа қонысында бүл апорт көлемі мен дәмі жағынан өзінің ата мекеніндегі күйінен әлдеқайда асып түседі. Сөйтіп ойда-жоқта Жер шарында Қазақстаннан басқа жерде өспейтін апорттың жаңа сорты пайда болған екен.

*«Жыл он екі ай» кітабынан*

**Тапсырма**

1. Мәтіннен сөз тудырушы жұрнақтардың астын бір сызықпен, сөз түрлендіруші жұрнақтардың астын ирек сызықпен сызыңыз.

2. Әліпбидегі 1, 22, 20, 23, 25 орындардағы әріптерді қатыстырып сөз құраңыз.

***Ойлан, тап***

Көктемде

Ақ гүлге оранады,

Күзде

Қолға доп боп оралады.

Өзі қысқа, өзі нұсқа

Сөз қаймағын есіңде ұста.

Ақыл-ойдың шырағы,

Зәулім көктей шынары.

Биігіне бойлаған,

Қанбайды адам құмары.

1. Көптік үғымды берілу тәсілдері бойынша топтастырып жазыңыз.

|  |  |  |
| --- | --- | --- |
| Морфологиялық  тәсіл | Лексикалық  тәсіл | Синтаксистік  тәсіл |

Ауа, қымыз, алма, шаш, балалар, шындық, әділет, қуаныш, үш болыс, қыруар жұмыс, қырық адам, шөпшілер, жиырма кісі, тау, кедейлер, он екі ата.

**Кімнің баласы**

Баласының үйінде ойнап жүріп бақыр теңге тауып алғанын көрген Қожа оны көшеге алып шығып:

- Кімнің теңгесі екен, халықтан сура, - деп бұйырыпты.

- Теңге тауып алдым, кімдікі? - деп баласы айқай салған кезде Қожа:

- Менікі, - деп қалтасына салып алыпты. - Рақмет, қарағым. Мұны іздемеген жерім жоқ еді. Кімнің баласысың? Кімнің баласы болсаң да әкең сияқты адал екенсің, - депті арқасынан қағып.

**Тапсырма**

Мәтіннен тәуелділік мағына беріп тұрған жұрнақтың астын сызыңыз.

Ең, ең, ең...

Әлемдегі ең ескі кітап - біздің дәуірімізге дейінгі 3350 жылы шыққан Папирус. Ол қазір Париждің кітапханасында сақтаулы.

Ең ашы теңіз - Қызыл теңіз де, суы ең тұшы теңіз -Балтық теңізі.

**Медеу**

Қаладан 16 шақырым қашықтықта, теңіз деңгейінен 1697 метр биіктікте «Жүйрік» мұзында талай әлемдік рекордтар дүниеге келген «Медеу» спорт кешені орналасқан. Бүгінде ол шашасына шаң жұқпас желаяқтарды ғана емес, аяғына коньки байлап алған, мүз үстінде қаз тұруды үйренген немесе таза ауа жұтып, сейіл-серуен құрғысы келген жандарды да құшақ жая қарсы алады. Әйгілі «Медеу» мұз айдынында 1990 жылдан бері Халықаралық «Азия дауысы» фестивалі өтіп келеді. Оған әр жылы дүниежүзінің әр түкпірінен әншілер мен өнер сүйер қауым жиналады.

Жыл сайын өткізілетін «Азия дауысы» халықаралық конкурсы дүниежүзі жұртшылығының ықылас-ілтипатына бөленген.

**Тапсырма**

1. Мәтіннен септік жалғауларын тауып, мағынасын түсіндіріңіз.

2. Мәтіннен түрақты тіркестерді табыңыз.

***Сен білесің бе?***

Дүниежүзінде «Медеу» мұзайдынына тең келетін мұз айдыны жоқ. Мұз айдынындағы 12 мың көрермен қызықтай алады.

**Көктөбе**

Алматының оңтүстік батыс бөлігінде теңіз деңгейінен 1130 метр биіктікте орналасқан Көктөбе тауы бар. Онда радио-телевизиялық станция, демалыс орындары бар. 1967 жылы Көктөбеде аспалы жол салынды. Бұл жол арқылы Алматы қаласының бүгінгі тыныс-тіршілігін тамашалауға болады. Көктөбе -алматылықтар мен қала қонақтарының сүйікті демалыс орны.

* Мәтінді түсініп оқыңыз. Қай жазушының, қай шығармасынан үзінді екенін еске түсіріңіз.

Неге екенін білмеймін, мен әйелдер туралы, олар-дың жаратылыс - табиғатында(ғы) мәңгілік мазасыз- дық(тың) жайында көбірек толғанамын. Кей(де) менің әйел(ді) түнгі бөлме(де) маздап жанып тұрған шыраққа теңегім келе(ді). Олай дейтінім, шырақ өлме(ге) сәуле шашып, нұр тарата(ды). Соның жарығы(мен) үй іші(нің) күндіз(гі) тіршілігі жалғасып, шаруасы істеліп, рет-теліп жата(ды). Сағат сайын шырақ(тың) майы азайып аласара бере(ді). Ең соңғы майы сарқылып, білтесі біткен(нен) кейін, «ал, маған разы болыңдар» дегендей, кеудеден ақтық рет дем шығарғандай бір дір ете(ді) де, шырақ сөне(ді). Ол жан-жағына үздіксіз жарық шашып, қараңғылықты қуалау бар өмірін өткере(ді) де, мәңгі өшеді).

**Тапсырма**

Септік жалғауларына ұқсас тұлғаларға көңіл аударыңыз, септік жалғауын сөзге қосып жазыңыз.

**Кітап ескірмейді**

Бір күні Қожанасыр досынікіне келсе ол үйін тазалап жатыр екен. Қожа одан:

- Е, достым! Не істеп жатырсың? - деп сұрайды.

- Ә, Қожа екенсің ғой! Мына ескірген киім, қағаз, кітап бәрін өртейін деп жатыр ем, - дейді досы.

- Қой, достым! Киім ескіргенімен, кітап ескірмейді.

Кітаптың сырты ескіргенімен ішіндегі ақыл сөзі ескірмейді, - депті сонда Қожанасыр.

*Қожанасыр қоржынынан*

**Білесіз бе?**

Австралия қаршығасы түйеқұстың жұмыртқасын жарып жеу үшін жұмыртқаның үстіне тас әкеліп тастайды екен.

**Оқыңыз, қызық**

**Данышпандық жас талғамайды**

Ұлы адамдардың өзін ортасы қажетсінбеген, түсінбеген оқиғалар тарихта аз кездеспейді. Олардың дарыны көпшілігінің есейген шақтарында, кейде қайтыс болғаннан кейін ғана мойындалады. Фин маршалы Маннергейм, мысалы, бала кезінде еш қабілетімен көзге түспейді. Жеті жасына дейін тіпті сөйлей де алмаған. Алайда, одан кейін оның тез жетілгені соншалық, көп ұзамай-ақ адамдармен шет тілінде сөйлесе бастаған.

Француз жазушысы Эмиль Золя мектепте жүрген кезінде әдебиеттен қанағаттанарлық деген бағаға әупіріммен қол жеткізген. Ағылшын ертегішісі Ганс Андерсен де, орыс жазушылары Лев Толстой мен Антон Чехов та бала кездерінде ерекше қабілеттерімен көзге түсе қоймаған екен.

Ұлы микробиолог Луи Пастерді химия пәнінің мұғалімі ортанқол ғана үлгерім иесі деп бағаласа, аса дарынды ғалым Альберт Энштейн туралы үстазы: «бұл баладан шқандай да жөні түзу адам шықпайды», -деген кесім айтқан. Энштейнді кейін де көп адам топас деп есептеген.

Оңтүсік Кореялық вундеркинд Ким Унг Енг болса... он айлық кезінде айналасындағылардың қимылын айнытпай салатын болған. Ол ол ма, тіпті кейбір иероглифтерді ажырата да білген. Бір жасқа толғанда теледидар арқылы өзінің өнерін паш еткен. Бұл уақытта ол бес жүз иероглифті танып, тек ана тілінде ғана емес, ағылшын тілінде де еркін сөйлей алған.

**Алматы көшелері**

Алматыда 1200-ге жуық көше бар. Әр көше атауларының өзіндік тарихы бар. Кейбірінің аты осы күнге дейін өзгерген жоқ. Гоголь көшесі 1909 жылдан бері сол атаумен аталып келеді. Қаладағы ең үлкен даңғыл - Сүйінбай даңғылы. Оның үзындығы - 15,5 км. Абай даңғылы мен Жансүгіров көшесінің үзындығы -9 км. Ал Достық даңғылы және Бөгенбай батыр, Төле би, Розыбакиев көшелерінің ұзындығы - 7 км. Ең жаңа көшелер қатарын «Думан-І» ықшам ауданындағы «Қазақстан Республикасының тәуелсіздігіне 10 жыл», «Марат Оспанов», «Шара Жиенқұлова» көшелері құрайды.

Алматы қаласындағы ең ірі даңғылдардың бірі -Абай даңғылы. Бұл даңғыл 1963 жылы ашылған Абай ескерткішімен басталады. Даңғыл бойында Ұлттық кітапхана, М.Әуезов атындағы драмалық театр, Орталық спорт кешені, Неке сарайы, цирк, «Қиял әлемі паркі» және бірнеше жоғары оқу орындары орналасқан.

**Тапсырма**

1. Күрделі зат есімдерді табыңыз.

**Қожанасыр қалада**

Қожанасыр есегіне мініп қалаға жол тартады. Жолшыбай екі кісі қалаға ала кет деп өтінеді. Қожанасыр бірін алдына, екіншісін артына отырғызады да, әрең дегенде қалаға жетеді. Сонда алдында отырған жолаушыға он сом, артындағысына бес сом төле дейді. Алдында отырған жолаушы ашуын жасырмай:

- Менің қай жерім артық еді, неліктен мен он сом төлеймін

де, ол бес-ақ сом төлейді, - деп бұлданыпты. Қожанасыр

жайымен: Ол кузовта, ал сен кабинада отырып келдің, - депті.

**Ұлттық кітапхана**

Бұл Орта Азиядағы ең үлкен кітапханалардың бірі. Ол 1931 жылы ашылды. Кітапхана қорында әлемнің әртүрлі тілінде жазылған бес миллионға жуық кітап бар. ХУІ-ХУҮП ғасырларда Батыс Еуропа елдері-нің қазақ, орыс және шығыс тілдерінде жазылған сирек кездесетін кітаптар мен қолжазбалар бар. Кітапханада ХІ-ХП ғасырларда жазылған Құранның қолжазбасы және астрономияның латын тілінде жазылған ең алғашқы кітабы сақталған.

Мұнда 54 тілде жазылған шетел әдебиеті және тарих, экономика, медицина, жағрапия және мәдениеттану т.б. ғылымның әр саласына қатысты кітаптар бар. Ұлттық кітапханада әдеби кештер, түрлі ақын жазушылармен кездесулер және кітап көрмелері жиі өтіп тұрады.

**Тапсырма**

1. Мәтіннен біріккен түбірлі зат есімдерді теріп жазыңыз.

2. Кітап, оқу-білім туралы қандай мақал-мәтелдер білесіз?

***Ең, ең, ең...***

*Әлемдегі ең үлкен «кітап» - Фива (Египет) храмының қабырғасына ойылып жазылған жылнама. Оның тас «беттерінің» үзындығы 40 метр, ал қағазға басылған ең үлкен кітап салмағы 500 килограмдық, 8048 беттік Інжіл (АҚШ).*

*Әлемдегі ең үлкен экциклопедия Қытайда басылған. Ол 11095 томнан тұрады. Энциклопедияны құрастыруға екі мыңнан астам ғалым қатысқан.*

жжж

*Әлемдегі ең үлкен газет 1859 жылы Нью-Йоркте басылған. Оның ұзындығы 2,5 м ені І м 82 см.*

**Сөзжұмбақ**

Бұл сөзжұмбақтың ерекшелігі барлық сұрақтар дың жауабы «А» әрпімен басталып, «А» әрпінен аяқталады.

1. Туыстық атау.
2. Сапалық сын есім
3. Тіршілік көзі.
4. Жеті күннің синонимі.
5. Жеміс түрі.
6. Қолөнер бұйымының атауы.
7. Арифметикалық амал.
8. Кірме жұрнақ арқылы жасалған, көпшілік орын атауы.
9. Диалект сөз.
10. Математиканың ірі саласы.

**3-тарау бойынша тест тапсырмалары**

1.Орынбор қашан бас қала болып жарияланды?

А)1920

Ә) 1919

Б) 1921

В) 1922

Г)1923

2. Қазақтың алғашқы журналының атауы

А)Қазақ

Ә) Айқап

Б) Ұшқын

В) Алау

Г) Алаш

3.1925 жылы Қазақстанның астанасы қай қалаға көшті?

А) Орынбор

Ә) Қызылорда

Б) Алматы

В) Семей

Г) Қарағанды

4.Қызылорда қаласында ашылған өнер ордасы

А)тұңғыш музыка театры

Ә) өнер академиясы

Б) балалар кинотеатры

В) қуыршақ театры

Г) ғылыми кітапхана

5. «Ақ күріштің атасы» атанған адам

А) Ә.Бөкейханов

Ә) С.Қожамқұлов

Б)Ы.Жақаев

В) Қ.Қуанышбаев

Г) С.Қожанов

6.1994 жылдың 6 шілдесінде ҚР Жоғары Кеңесі қандай қаулы қабылдады?

А)Республиканың атын өзгерту туралы

Ә) Тіл туралы

Б) астан асын көшіру туралы

В) Мемлекеттік рәміздері туралы

Г) көші-қон жайлы

7.Ақмола қаласы қашан ҚР астанасы болып жарияланды?

А) 1997 жыл 10 желтоқсан

Ә) 1991жыл 10тамыз

Б) 1992жыл 12 маусым

В) 1998жыл 6шілде

Г) 1997жыл 25шілде

8.Тәуелсіздік монументі қайда орналасқан?

А) Республика алаңында

Ә) ҚазҰУ қалашығында

Б) Медеуде

В) Көктөбеде

Г) Тәуелсіздік алаңында

9. Алматының әйгілі жемісі

А) Жүзім

Ә) апорт

Б) шие

В) құлпынай

Г) жидек

10. Көрікті Көктөбенің белгісі

А) аспалы жол

Ә) биік баспалдақтар

Б) мәуелі жемістер

В) спорттық кешендер

Г) мұз айдыны

11.Алматыдағы ең үлкен даңғыл

А) Абай

Ә) Сүйінбай

Б) Төле би

В) Қабанбай

Г) Бөгенбай батыр

12.Орта Азиядағы ең үлкен кітапхана

А) Балалар кітапханасы

Ә) Ұлттық кітапхана

Б) Әл-Фараби кітапханасы

В) Жасөспірімдер кітапханасы

Г) Ғылыми кітапхана

13.*Белгілі* сөзінің синонимі

А) атақты

Ә) беделді

Б) көріпкел

В) табанды

Г) мықты

14. «Тарлан» сөзімен тіркес жасайтын қатар

А) өмір

Ә) өлең

Б) өнер

В) дарын

Г) ақын

15. « Батыр жігіт» тіркесінің антонимін тап

А) мықты жігіт

Ә) күшті жігіт

Б) қорқақ жігіт

В) дарынды жігіт

Г) ақылды жігіт

16. Көп мағынаға ие болатын сөзді тап

А) әнші

Ә) тұтқа

Б) өнер

В) мақсат

Г) арман

17.Ауыспалы мағынада қолданылып тұрған сөзді көрсет

А) күріштің атасы

Ә) немересі мен атасы

Б) атасының өсиеті

В)атасымен бірге

Г) атасының көңілі

18.*Тоқшылық* сөзінің синонимін тап

А) азшылық

Ә) ас та төк

Б) жетіспеушілік

В) асып-тасқандық

Г) өнерге бай

19. «ноян» сөзі қай тілден енген?

А) орыс

Ә) араб

Б) парсы

В)грек

Г) монғол

20. орфоэпиялық нормаға сай жазылып тұрған сөзді көрсет

А) қанғұрт

Ә) қанқұрт

Б) лезде

В)түнгі

Г) көңілі

4-тарау

**КИЕЛІ ЖЕРЛЕР**

**Атамекен**

* Мәтінді түсініп оқып, негізгі ойды анықтаңыз.

Айтушылардың айтуынша, естушілердің естуінше, бізге жеткен аңыз, ертегіде былай екен. Иә, алдымен айта кетейін: отан, атамекен, ата-баба, ұрпақ, қазан-ошақ, ағайын-туыс деген қасиетті сөздер сол шақта да нақ осы күнгі сияқты мән-мағынада болған. Әр кезде, әр мезгілде жігіттің намысын оятып, арын қамшылайтын да осы сөздер... Бірде Сүнейдің алдына Тарғалдақ деген адам келіпті. Ол алғаш кезде қорқып, жау жағына өтіп кеткен адам екен. Енді кешірім сұрағанда: «Басқасы басқа, атамекенді сатқан сатқын ешқашан еліне опа бермейді. Сен өзіңді жазала. Одан соңғысын өзім білемін», - деген екен. Және де сол кезде сақтар жауға ұрандасып шабатын болыпты. Білгір, саққұлақ көне көздердің айтуынша сақтар: «Мекен! Мекен!» «Бала-шаға! Бала-шаға!» «Қарындас! Қарындас!» - деп ұран тастайды екен. Мұның «мекен-мекен» дегені - Отаны, жері, өскен жері деген сөз. Бұл - ең бастысы. Бұдан соң «бала-шаға». Бұған сендер тәрізді келер ұрпақ, ата-ана кіреді. Ал «қарындас-қарындас» дегені, осы күнгідей қыз балаға айтылатын жай сөз емес. Ол заманғы «қарындас» бір қарыннан шықтық, туыс, бауырмыз деген мағынада айтылған. Қалай дегенмен де, сақтардың ұрандарында ерекше мән болған. Мекенін сүймейтін кім бар? Бала-шағасын сүймеген адам хайуаннан да жаман.

*С.Б., «Алтын адам».*

**Тапсырма**

1. Мәтіннен қосарланған зат есімдердің астын сызыңыз.

2. «Атамекен» тақырыбына шағын шығарма жазыңыз.

Мәтінді түсініп оқыңыз.

Байтақ дала төсін аралап көрген жан әйел-анаға көрсетілген құрметтің мың сан белгісіне куә болар еді. Мәселен, дала төсінде әйел-ананы бейнелейтін мүсіндер өте көп. Сол сияқты жер-суға әйел-ананың есімі қойылған атаулардың көптігі сонша, тізіп шығу мүмкін емес.

Тағы да сол дала төсіндегі сүлу ғимараттар, ең бір шабытты архитектуралық мұралар әйел-анаға арналған. Сырдария бойындағы Көккесене, Бикеш мұнара, Сырлы там, Сарысу бойындағы Белең ана, Болған ана, Жұбан ана, Арал түбіндегі Бегім ана күмбездері, мұнаралары ғажайып сырлы сымбатымен күні бүгінге дейін қайран қалдырады.

Түтас бір қаланың әйел атымен аталғаны – дүние жүзінде сирек кездесетін құбылыс. Бұл ретте қазақ даласында Қырық қыз қала, Баршынкент сияқты қалалардың болғаны терең ойға жетелейді.

*А. Сейдімбек*

Тапсырма

1. Мәтіннен тіркескен сөздерді теріп жазып, олардың жасалу жолын түсіндіріңіз

**Отырар**

Пай! Пай! Пай! Киелі неткен жер!

Батырлар дүрілдеп өткен жер.

Тұлпарлар дүбірлеп төккен жер.

Сарылып сал-сері кеткен жер.

Бас иіп, иіскеп топырағын,

Тағзым жасамай өтпеңдер!

*М.Мақатаев*

Отырар - қазақ халқының ең көне қалаларының бірі. Ежелде Отырар қаласының орнында Фараб немесе Бәрәб атты үлкен қоныс болған. «Бәрәб» -ежелгі түркі сөзі. Ол «сулы қоныс» деген мағынаны білдіреді, себебі шаһар Арыс пен Сырдария өзендерінің қосылған түсында орналасқан. Ежелгі Отырар немесе Фараб қаласының орны Оңтүстік Қазақстан облысы- ның түстік батысында, темір жол бойында болған.

Отырар орнында бұл күндері басы бүтін жалғыз қалған құрылыс - Арыстанбаб ғимараты. Алғашқы көне дәуірдегі ескерткіш қираған соң, бұл – соның орнына салынған орта ғасырлық аса көрнекті ғимарат.

Арыстанбаб - Отырар жеріне алғаш келген білімпаздардың бірі. Ол туралы жазылған нақтылай деректер жоқ. Әйтсе де «Арыстанбаб - әрі ақын, әрі жұлдызға қарап адам тағдырын болжайтын көріпкел... Жылына бір мәрте Меккеге барып, әулие әмбиелерге мінәжат қылған», - деген деректі оқимыз. Арыстанбаб - Қожа Ахмет Яссауйдің ұстазы.

Тапсырма

1. Мәтіннен жалпы есімдерді бір қатарға, жалқы есімдерді екінші қатарға жазыңыз.

2. «Мінәжат» сөзінің мағынасын түсіндіріңіз.

3. Әліпбиден 20, 25, 37, 23, 1, 23 реттегі әріптерді жүйемен жазсаң ежелгі қала атауы шығады.

**Жаңылмай айтып көр**

Қара алалар,

Қара алалар,

Қара аланың үйірін,

Бөрі аралар.

Бөрі аланың құйрығы,

Талға оралар,

Талға оралар.

Тарлау жерге тайымды тағалатармын,

Құмдау жерге қойымды құмалақтатармын.

Семіз оттың жалынын шарықтатармын,

Бір қайысқа бір қайыс тоқпақтатармын.

Есет атам ет асатар,

Ет асатса, бес асатар.

Есет атам ет асатар,

Ет асатса, бес асатар.

Шеше, шеше,

Неше кесе

Сынды кеше.

Тіреуішке түйреген түйреуішті,

Күлдіреуішке тіреген тіреуішті.

Күлдіреуішке тіреуіш тірелмепті,

Түйреуішім тіреуішке түйрелмепті.

**Қазығұрт**

Бұл маңда

Құлшылық етемін тұрғанға,

Құлшылық етемін құмдарға!

Тағзым жасаймын қырларға!

Шүкіршілік етемін қашанда,

Осы бір Отандатүрғанға!

*М. Мақатаев.*

Киелі Қаратаудың әулиелі бір жері – Қазығұрт атауы. Оның биіктігі 1768 метр. Қазақ аңызы бойынша, бүкіл дүниені топан су басқанда осы тау басына Нұх пайғамбардың емесі келіп тоқтаған екен. Оның айғағы кеме тоқтаған алаңы бар, асты ежелгі адамдардың мекен-жайы болған үңгірлер. Жер бетіндегі барлық тіршілік осы тауға келіп тірелген кемеден басталған екен дейді.

Басына Қазығұрттың кеме қонған,

Болмаса, ол әулие неге қалған,

Осында жетім қозы жатып қалып,

Шопан ата жануар содан қалған.., -

деп көне жырда айтылғандай, тау басында жатып қалған құлыннан - Қамбар ата, ал қошақаннан – Шопан ата, торпақтан - Зеңгі баба, лақтан - Сексек ата, ботадан -Ойсыл Қара ата шығып, осы түлектердің иесіне айналған деседі.

Қазығұрт - қазақ ұғымында аса киелі, шежірелі жер. Ол бүкіл адамзаттың, жан-жануардың топан судан кейін қайта өсіп-өнген отаны болып саналады. Оның әрбір тау-тасы, бұлақ-басы жөнінде таусылмас шежірелер айтылады.

**Қорқыт ата**

Аңыз бойынша Қорқыт Сырдария жағасында өмір кешкен. Күмбезі Қызылорда облысының Қармақшы ауданында болған. Осы мазар ұзыннан созылған сегіз қырлы үлгіде төбесі күмбезделіп салынған екен. Бұрыштары оюмен өрнектелген. Мазарға жалауы бар ұзын сырғауыл қойылған. Өкінішке орай, күмбезді сырдың суы шайып кеткен. Қазір сол жерге жаңа күмбез салынған. Шежіре бойынша Қорқыт ерекше болып туылған екен. Шешесі құланның жаясына жерік болып, әр жылда бір рет толғатып, үш жыл тоғыз күн көтерді. Толғатқан кезде күн күркіреп, найзағай жарқылдап, қатты дауыл тұрады. Жер дүниені түнек басып, ел-жұрттың үрейін ұшырады. Осы кезде дүниеге келген жас сәби сөйлей бастаған екен,- дейді.

Халық арасында Қорқыт қобыз бен күйдің атасы саналады. Ол өзі ойлап тапқан қобызбен күй тартып, ажалды жолатпаған екен. Қорқытты ел шежіресінде мәңгілік өмір жыршысы, бақсылардың атасы, ұлы сазгер ретінде қастерлейді.

**Тапсырма**

1. Зат есімдерді тұлғалық ерекшелігіне қарай ажыратыңыз.

2. "Үрейін ұшырады" тіркесінің мағынасын түсіндіріңіз.

3. У әрпінің дауыссыз дыбыс ретінде қолданысын табыңыз.

**Төле би айтқан екен...**

Бір аңызда Төле Түлкі есімді жігіттің сұрақтарына былайша жауап береді:

- Ата, алты алаш деген кім?- дейді жігіт.

- Алты алаш - Алаш ханның балалары: Қазақ, Қарақалпақ, Қырғыз, Өзбек, Түрікмен, Жайылхан, -дейді Төле.

- Үш жүз деген кім?

- Үш жүз - қазақтың ағайынды үш баласы.

- Ағайынды кісілердің өкпесі немен тарқайды?

- Сағынысып көрісумен тарқайды...

**ж ж ж**

Төле би атынан айтылатын толғау жұрнақтары да аз емес:

Жаманға да бақ қонатын күн болады,

Біреудің өтірігі шын болады,

Батырдан бақ қайтатын күн болса,

Қанша тауып айтса да мін болады.

Қаңғыртса ханның қызы ханшаны,

Бақытсыз бір лайық күң болады.

**ж ж ж**

Тамам жарлы жиылып,

Қонған жері көң болмас,

Тамам сұлтан жиылып,

Сөйлеген сөзі жөн болмас,

Ұры-қары жиылып,

Ұйтқылы ел болмас...

Жаманды қанша мақтасаң,

Жайды білер ел болмас...

**Тапсырма**

Мәтіннен басқа сөз табынан зат есімге ауысқан (заттанған) сөздерді табыңыз.

**Ұлытау**

Ұлытау - Сарыарқаның оңтүстік-батысындағы тарихи шежіреге бай, қасиетті тау. Ұлытау өңірінде көне заманнан қалған тасмүсіндер, обалар, көптеген ру-тайпалардың белгісі "Таңбалы тас", Алаша хан, Жошы хан, Домбауыл тағы басқа кесенелері орналас-

қан. Алтын Орда ханы Тоқтамысты Ақсақ Темір жеңіп, осы Ұлытаудың Алтыншоқты биігіндегі тасқа жазу қалдырған.

Қазақта "Ұлытауға шықтың ба? Ұлар етін жедің бе?" дейтін тәмсіл сөз бар. Халық ұғымында Ұлытау киелі жер де, Ұлар киелі құс.

**Тапсырма**

1. Туынды сын есім жасап тұрған жұрнақтардың астын сызыңыз.

2. "Тәмсіл" сөзіне түсініктеме беріңіз.

3. Кейінді ықпалды сөзді теріп жазыңыз.

**Бекет ата**

Бекет ата 1650 жылы Жем өзені бойындағы Ақмешіт деген жерде туған. Ол қасиетті дарынымен елден ерекше болды. Тауды қашап жер асты мешітін салды. Ел арасында ақыл-парасатымен, имандылығымен, әділдігімен "әулие" деген атқа ие болған ірі тұлға. Маңғыстаудағы аса киелі жер осы Оғыландыдағы Бекет атаның мешіті. Ел ауызында Бекет ата туралы аңыз, шежірелер өте көп. Бекет атын ауызға алған адам қандай қиыншылықтан болса да жол тауып шығатындай көрінеді. Ол салған мешіт қасиетті орын

ретінде қадірленіп сақталып келеді.

Тапсырма

1. Мәтіндегізат есімдерден сын есімдер жасаңыз.

2. "Әулие" сөзінетүсініктеме беріңіз.

3. И әрпінің емлесін ескетүсіріңіз.

«**Қала**» филвордынан Қазақстандағы облыс орталықтарының атауын табыңыз.

|  |  |  |  |  |  |  |
| --- | --- | --- | --- | --- | --- | --- |
| Ш | ы | М | Ж | а | р | а |
| Е | с | К | Е | т |  | з |
| М | е | Е | З | қ | а | з |
| Қ | й | Н | Т | р | д | ғ |
| Ы | з | Ы | Л | о | а | а |
| С | о | Қ | Е | м | а | н |
| Т | а | Й | К | е | қ | у |
| А | н | ө | С | н | т | а |

**Ең, ең, ең**

Әлемдегі ең Үлкен газет 1859 жылы Нью-Йоркте басылған. Оның көлемі мынандай: ұзындығы 2,5 метр де, ені 1 метр 82 сантиметр. Ал ең кішкентай газет – пошта открыткасына басылған. Бұл газет Францияның Эксан -Прованс қаласында 60 данамен шықты.

***Білесің бе?***

Оңтүстік Американың жергілікті тұрғындары үйлерінде үйретілген айдаһар ұстайды. Айдаһарлар мысық орнына тышқан аулап, ит орнына үй күзетеді.

***Біліп ал***

Егер орман, тоғайларда, қыстауларда саңырауқұлақ аз өссе, онда қыс әрі суық, әрі қатты болады.

**Айша бибі**

Халық аңызы бойынша Айша бибінің көркіне ақылы сай сұлу болған. Қарахан елінің батыры Айшаға ғашық болады. Қыз да жігітті ұнатып жүреді. Екеуі атастырылып қойылған екен. Тойға жақын қалғанда шығыстан шапқан жауға батыр аттанып кетеді. Сол

соғыстан қайтып келе жатқан жігітті Айша күтіп алмақшы болып Асы өзеніне келеді. Суға шомылмақшы болған кезінде Айшаны жылан шағады. Өлер алдында батыр екеуі жолығып некелеседі. Батыр жігіт сүйген жары Айшаға арнап зәулім күмбез орнатыпты. Осы күмбез Тараз қаласының маңында орналасқан.

**Тапсырма**

1. Мәтіннен сапалық сын есімдерді тауып, шырай жұрнақтарымен түрлендіріңіз.

2. Мәтіннен әдет-ғұрыпқа байланысты сөздердің астын сызыңыз.

3. «Күмбез» сөзі әліпби ретіндегі нешінші әріптен басталады?

4. Құрамында «т» әрпі 3 рет келетін негізгі сын есімдерді айтыңыз.

5. Төрт буыннан құралған туынды сын есімнің құрамында «а» әрпі 4 рет келеді. Ол қай сын есімдер?

6. Оңға қарай оқыса да, солға қарай оқыса да сын есім болатын қай сөздер?

7. Жылқының түсін білдіретін бір сын есім зат есім мен тәуелдік жалғауынан құралған. Ол қай сын есім?

8. Адамның өте қуанған, толқып тұрған сәтін суреттеуде қандай сын есімдер қолдануға болады?

9. Төмендегі берілген сын есімдерді әуелі зат есімдермен тіркестір, кейін етістік өздермен тіркестіріп сөйлем құраңыз: асығыс, суыт, мұқият, түсінікті.

**Қыңыр жұмбақ есептер**

1-есеп 2-есеп

Алшаға кеп күнәра, Шығармақ боп кеше есеп,

Қонушы еді бір ара. Жиналған-ды бес есек.

Бүгін тоғыз туысын, Үшеуі ұйықтап отырды,

Ертіп келді бұл ара. Естісі сонда неше есек?

Сонда бүгін алшаға

Келіп қонды неше ара?

**Қозы Көрпеш - Баян Сұлу**

Қазақ даласындағы ғасырлар бойы айтылып келе жатқан ең ескі аңыз-жырлардың бірі – Қозы Көрпеш - Баян Сұлу. Олар-дың күмбезі Семей облы-сындағы Аягөз өзенінің оң

жағасында Таңсық ауылын-да орналасқан. Бұл УІ-УП ғасырлардағы көне түрік заманынан қалған ескерт-кіш. Мазар шошақ күмбезді қалақ тастан төрт қырлы етіп салынған. Биіктігі 12 метр. Ертеде оның жанында қолдарына қасиетті құты (ыдыс) ұстаған 3 әйел адамның (Баян Сүлу, апалары Ай мен Таңсық) және бір ер адамның (Қозы Көрпеш) тас мүсіндері бар болған деседі.

Жырда Қозы Көрпеш пен Баян Сұлудың махаббаты, бір-біріне деген шын сүйіспеншілігі, аз уақыт қызық көріп, дүниеден ерте кеткендігі жайында және ғашықтардың бақытты өмірлеріне кедергі болған, опасыз Қодар туралы жырланады. Аңыз бойынша мазардың ішіне екі гүл өсіп, ортасына тікенек шығады екен. Екі гүл ғашықтар Қозы мен Баян, тікенек Қодар.

**Тапсырма**

1. Мәтіннен сан есімдерді тауып, емлесін түсіндіріңіз.

2.Берілген сан есімдерді мағыналық топтарға түрлендіріңіз:

**Тапсырма**

1. Жұмбақтарды оқып, шешуін табыңыз.

2. Құрамынан зат есім, сын есім, сан есімдерді тауып мағынасы мен құрамын анықтаңыз.

**Ойнайық та, ойлайық**

1. Көлемді, үлкен алып аузын ашып,

Жүреді он екі аяқ қадам басып.

Әр бірінде отыздан бармағы бар,

Құтылмас ешбір адам мүнан қашып.

2. Екі достың бірі ыңғайлы,

Біреуінің ебі жоқ.

Екеуін де бірдей көрем,

Маған артық емі жоқ.

3. Екі тышқан бірлесіп, кесіп-пішіп береді,

Екеуі бірге жүрмесе, жоқ қой бізге керегі.

4. Бастайтыным - сан. Неше?

Қостайтыным - бір мүшең,

Енді келер жалғасы,

Асқа күнде саласыз.

Бәрін қоссаң табасыз.

Қазақстан қаласын.

**5-тарау бойынша тест тапсырмалары**

1.Ежелгі сақтардың ұраны ?

А)Мекен!Мекен!

Ә) Аттан!

Б) Ура

В) Алақай

Г) Алға

2. Сақтар түсінігіндегі «қарындас» сөзінің мағынасы

А)туыстық атау

Ә) туыс,бауыр

Б) әке-шеше

В) ағайын

Г) ата-ана

3.Сақтар түсінігіндегі «бала-шаға» сөзінің мағынасы?

А)келер ұрпақ, ата-ана

Ә) ата-баба

Б) туыс, бауыр

В) Отан

Г) өскен өлке

4.Сырдария бойындағы әйел-анаға арналған архитектуралық мұралар

А)Белең ана

Ә) Болған ана

Б) Бегім ана

В) Жұбан ана

Г) Бикеш мұнара

5. Арал түбіндегі әйел-анаға арналған архитектуралық мұралар

А)Жұбан ана

Ә) Бегім ана

Б) Көккесене

В) Сырлы там

Г) Болған ана

6. «Бәрәб» сөзінің мағынасы?

А)сулы қоныс

Ә) ата қоныс

Б) жайлы қоныс

В) құтты қоныс

Г) малды қоныс

7.Арыстанбабтың шәкірті?

А) Фараби

Ә) Машани

Б) Яссауи

В) Дулати

Г) Абай

8. Қазығұрт тауының басына қай Нұх пайғамбардың несі тоқтаған?

А) аты

Ә)кемесі

Б) күймесі

В) шанасы

Г) арбасы

9. Қобыз бен күйдің атасы

А) Құрманғазы

Ә) Қорқыт

Б) Дина

В) Қаршыға

Г) Жиренше

10. « Ұлытауға шықтың ба ? .... етін жедің бе?

А) ұлар

Ә) қаз

Б) қаршыға

В) киік

Г) аққу

11.Бекет ата қай өлкеде өмірге келген?

А) Ақмешіт

Ә) Алматы

Б) Қызылорда

В) Қаратау

Г) Түркістан

12.Айша бибі кесенесі қайда орналасқан?

А) Алматыда

Ә) Түркістанда

Б) Тараз маңында

В) Қызылордада

Г) Ақмешітте

13. «қаны қайнау» тұрақты сөз тіркесінің мағынасы

А) ашулану

Ә) қуану

Б) қысымы көтерілу

В) күлу

Г) ыстықтау

14. тіркесті толықтыр: тамырына .....шабу

А) балта

Ә) күрек

Б) пышақ

В) қайшы

Г) балға

15. Төмендегі мақал-мәтелді антонимдермен толықтыр. *Өз білмегеніңді кісіден сұра,....болмаса .......сұра*

А) жақсы, жаман

Ә) үлкен,кіші

Б) батыр, қорқақ

В) ақылды,ақымақ

Г) өнерлі, өнерсіз

16. тарих, мұғалім, кітап сөздері қай тілден енген?

А) араб

Ә) парсы

Б) орыс

В) латын

Г) грек

17.*Пәлектер гүлдей бастаған соң Қаратемірдің ісі тіпті басынан асып кетті*. **Пәлек** сөзі қай қатарға тән?

А) диалект сөз

Ә) кәсіби сөз

Б) термин

В) идиома

Г) архаизм

18.**Дағарадай** сөзі қай қатарға тән?

А) диалект сөз

Ә) кәсіби сөз

Б) термин

В) идиома

Г) архаизм

19. *Үміт кешке қарай қызыл отауға қамығып, жүдеу тартып зорға барды.* Сөйлемнен тарихи сөзді тап

А) Үміт

Ә) қызыл отау

Б) жүдеу тарту

В)зорға бару

Г) кешке қарай

20. *Сексеуіл сап қара балға мен қара шалда мігір жоқ.*Диалект сөз қатарын көрсет

А) сексеуіл

Ә) қара балға

Б) қара шал

В)мігір жоқ

Г) қара шал мен қара балға салатанатты

**6-тарау**

**АР, НАМЫСЫМ, ҚАСІРЕТІМ- ЖЕЛТОҚСАН!**

**Желтоқсанда үзілген жауқазын**

Сәбира...

Сәбира десем, көз алдыма қары кете қоймаған көктем келеді. Сол сүрі қар ерімеген көктемде қыр асып, қар басып, жауқазын теріп жүрген қыз бала елестейді.

Сезімтал да сергек қыз үстаз болуды армандайтын. Сол асқақ арман оны үйден ерте жетелеп алып шықты. Орта мектептің сегіз жылдық сыныбын бітірісімен облыс орталығы Өскемен қаласына сапар шекті.

Алтай тауының адырлы етегінде орын тепкен, көк жасыл орман көмкерген әсем қала Сәбираны жылы қарсы алды. Ол бастауыш мектеп мұғалімдерін даярлайтын оқу орнының студенті атанды. Мұнда ол алмастай өткірлігімен құрбыларының алды болды, әділетсіздікке жаны қас еді.

Кешікпей Алматыдағы болған Желтоқсан оқиғасының жаңғырығы алыс жатқан Алтайға да жетті. Сол кездегі еліміз астанасындағы қанды шеру оқиғасынан хабардар болғанынан Өскемен қаласының алаң көңіл жастары да көшеге шыққан. Әсіресе, көзі ашық, көкірегі ояу студенттер қала ортасындағы Ушанов алаңына қарай сап түзеп, өлең айтып шеру тартты. Міне, солардың ортасында әділет жолын іздеген, алыстағы Алматы жастарының бейбіт шеруін жұдырықтай жүрегімен қолдаған Сәбира Мүхамеджанқызы да бар еді. Өкінішке орай, олардың әділдік аңсаған үніне ешкім жауап қатпады. Алтайдың ақ шұнақ аязы қысқан алаңда жас жеткіншектерді жазықсыз балағаттап, тәртіп сақшылары ұрып-соғып, темір торлы жабық көліктерге қамап, қалғанын қуып таратып жіберді.

Ойран болған қала іші қабағы қарс жабылып, дауылды теңіздей түнеріп тұрды...

**Тапсырма**

1. Мәтінді оқи отырып, сөздердің байланысу тәсілін анықтаңыздар.

**Желтоқсанда үзілген жауқазын**

(жалғасы)

Сәбираның да оқу орнында үлкен жиналыс болды. Оған шалғайдағы Ақмектеп ауылынан Сәбираның алпыстағы анасы Күлшараны да шақыртыпты. Ақ самайлы шешесін көргенде Сәбира намыстан жарылып кете жаздады, бірақ ернін жымқырып тіс жарып үндемеді. Ұстаздарының анасына: «Қызыңыз көргенсіз, тентек!» - дегені жанын аяздай қарыды. Оқу орнының басшысынан бастап дүйім жүрт жиналған жиналыс болды. Сәбирамен шеруге шыққан құрбылары жүрт айбынынан жасқанып, үндей алмай жер шұқыды. Қалың көпшілік алдында қаздай тізіліп тұрған жиырма шақты құрбылары бырс-бырс жылай берді. Сол кезде Сәбира сорлы алға озды. Ол саңқ-саңқ етіп:

– Бәріне кінәлі - мен... Жазаласандар мені жазалаңдар! Бұлардың еш жазығы жоқ. Оларды алаңға мен үгіттеп апардым. Бәріне мен жауап берем! Бұларды оқу орнынан қумаңдар. Шеруді де мен ұйымдастырдым, - деді тайсалмастан.

Күтпеген жерден кесіп айтқан Сәбираның сөзінен жұрт сілтідей тынды. Оларды семсердей сөздің сесі басты.

– О, не дегенің, қызым-ау! - деген анасының шарасыз дауысы ғана естілді.

...Иә, желтоқсанда жанын шүберекке түйген Сәбирадай батыр қыздың ақтық сөзі бүкіл елге аңыз болды тарап кетті.

Өзінің өзгеше өжет мінезімен, қас батырша қасқайып тұрып ақиқатты айтар жүректілігімен ол қаншама құрбыларына үлгі болып, оларды қорғап қалды. Сәбираның басқан мысымен, бір ауыз айтқан сөзімен ол оқыған оқу орнынан бірде-бір қазақ қызы жазықсыз жауапқа тартылмады. Даланың бұла қызы Сәбираға бұл күнде сол уақыттағы құрбы-құрдастары ғана бас имейді. Күллі қазақ елі тағзым етеді.

*Асқар Алпысбаев*

**Тапсырма**

1. Мәтіннен сөздерді байланысу түріне қарай ажыратыңыздар.

|  |  |  |  |
| --- | --- | --- | --- |
| Матасу | Меңгеру | Жанасу | Қабысу |

**Ләззат**

Ләззат туған ауылы Ақжазықтағы орта мектептің сегізінші сыныбын ойдағыдай бітірді. Ол бірден Алматыға тартқан. Иә, дәл сол күндері оның достары, мұғалімдері мен туыстары Ләззаттың алға қойған мақсаттарына жетерін сезген. Бірақ олардың ешқайсысы да бір жылдан кейін-ақ қаршадай қыздың есімі аңызға айналарын білген жоқ.

Алматының Чайковский атындағы музыкалық училишесінің қобызшы мамандығы бойынша оқып жүрген Ләззат Асанованың он алты жылдық қана қысқа ғұмыры ерте үзілді. Ол Ақжүніс пен Құртқа, Әлия мен Мәншүк сияқты қазақтың ер жүрек қыздарының ерлігін қайталады. Туған елінің азаттығы мен тәуелсіздігі жолындағы қазақ жастарының атақты 1986 жылғы Желтоқсан оқиғасы кезінде қайсарлықпен ерлік көрсетіп, құрбан болды. Ол әдемі әуендерге құмар еді. Қазір Ләззаттың ерлігі мен есімі әнге айналды. «Мен қазақ қыздарына қайран қалам». «Қаһарман қыз - Ләззат» сияқты әндерді бүгінде барша халық әуелетіп шырқап жүр.

**Тапсырма**

1. Мәтіннен сөз тіркестерін түрлеріне қарай ажыратыңыз (есімді, етістікті).

2. Бағыныңқы сөздің басыңқы сөзге мағыналық қатынасын анықтаңыз.

Үлгі: әдемі әуен.(сын - зат есімді тіркес, анықтауыштық қатынас).

**Тапсырмалар**

Төменде берілген сөйлемдерді түрақты сөз тіркестерімен

алмастырып айтыңыз.

Үлгі:

Асығыс, қарбалас шақты.

Аттың жалы, түйенің қомында.

1. Жуас болбыр адамды.

2. Ынтымақты, ұйымшыл болуды.

3. Дабыра қылмай, істі жасырып қоюды.

4, Ебедейсіз, олақ қимылды.

5. Әбден жақсылап ұғынып алуды.

Жай сөз тіркесімен айтқанда төмендегі үғымдарды қалай айтуға болады?

1. Шаңын көрсетпеу.

2. Әліптің артын бағу.

3. Тоғызын тоңдыққа жеткізу.

4. Жағынан жаңғақ алу.

5. Ауызын қыздыру.

**Ол ақын болар ма еді?...**

Ол тірі қалғанда ақын болар ма еді?...

Елбең-елбең жүгірген,

Ебелек отқа семірген

Арғымақ мінген жаратып,

Ақ сауыт киген темірден,

Алатаудай бабалар,

Аруағыңмен жебей көр!

Биіктен құлаған тау суындай тасқын бар емес пе бұл үнде?! Жас тұлпар тұяғының дүбірі келмей ме құлағыңызға?! Оқыстан шыққан айқай шуға елеңдеп, бүйірі қозған дарабоздың шабысын танисыз ба?!..

Үйдегі жеті баланың үшіншісі болып дүниеге келген Қайраттың әуелгіде әскерден оралған соң, өнер ұяларының біріне оқуға бармақ ниеті болған. Әкесі Ноғайбай мен анасы Дәметкен осы күні бас шайқасып отырып еске алады.

Күнәдан таза басым бар

21-де жасым бар

Қасқалдақтай қаным бар

Бозторғайдай жаным бар,

Алам десең алыңдар

Қайрат деген атым бар.

Қазақ деген затым бар.

«Еркек тоқты - құрбандық»

Атам десең, атыңдар!

**Бұл** - пешенесіне жазылған аз ғана ғұмырының соңғы сағатына дейін мынау алдамшы дүниеден рақым күтіп, күдерін үзбеген сұңғыла жігіттің көңілі. Лүп-лүп соққан балаң жүректің, өмірге құштар ыстық жүректің соңғы лүпілі. Жан сыры, соңғы үміті.

«Арман қудың ба, алдыңа қара, артыңа алаң болма, өмірдің өткелін іздеп таптың ба, жүрексінбе, көзді жүм да қойып кет, белді шеш те кешіп өт», -деп жазды Қайрат абақтыдағы күнделігінде.

Желтоқсанда жас өмірін жалау еткен қазақтың қайсар ұлы Қайрат Рысқұлбековты халқымыздың ұлттық батыры ретінде өз есімін ел жадында мәңгілік жазып кетті.

Он екіде бір гүлі ашылмай қыршын кеткен Асанқызы Ләззаттың Сыпатайұлы Ерболдың, Мұхамеджанқызы Сәбираның, Ноғайбайұлы Қайраттың аңсаған армандары мен үміт-тілектері бұл күнде толық жүзеге асты. Қазақ елі өзінің тәуелсіздігін алды! Көк жүзімен астасқан қасиетті көк туымыз асқақ желбіреп түр! Бір ғана өкініш бар, ол - азаттық үшін жан аямай алысқан сол боздақтардың кейбірінің бүгінгі бақытты сәтімізді көре алмауы, қуанышты күннің шуағына куә болып, ортақтаса алмауы.

***Есте сақта***

Президент жарлығымен 1996 жылы 9 желтоқсанда Қайрат Рысқұлбековке «Халық қаһарманы» атағы берілді.

**Тапсырма**

1. Мәтіндегі сөйлемдерді айтылу мақсатына қарай ажыратыңыз.

2. Қарамен жазылған сөздерді бастауыш етіп сөйлем құраңыз.

3.- нікі, - дікі, - тікі қосымшаларының баяндауыштық

қызметіне мысалдар жазыңыз.

4. Тура және жанама толықтауыштарды қойып, өлеңді көшіріп жазыңыз.

... шыққан сөз,

..болсын кез.

..көруге,

..болсын көз.

..айтсан,...еріп,

...ұғар...шын беріп

дертті...ем көріп

неге...десін жез.

***Керекті сөздер***: алтынды, ішіне, көңіл, жақсыға, жаны, көкірегіңде, нұрын, сырын, талаптыға, білімдіден.

5. Анықтауышын қойып, мақалдарды толықтырыңыз.

Атадан...ұл туса,

Жеткізеді мұратқа.

Атадан ...ұл туса,

Қалдырады - ұятқа.

..болса, ұлың жау

..болса, қызың жау.

..жұрттың тілін біл.

..білім біл.

.. адам алысқа бармас

..адам он бесінде бас болар,

..адам қырық бесінде жас болар.

..жігіт атқа да мінер,

..таққа да мінер.

6. Мына сөйлемдерді пысықтауыш етіп сөйлем құраңыз.

Қызығып, әдейі, сирек, қысқа, кешіккендіктен, туған елі үшін, жақында, төмен, ілгері, кейін.

7. Төмендегі сүрақтарға жауап бере отырып, сөйлемдер құраңыз. Сөйлемдеріңізге синтаксистік талдау жасаңыз.

* Басты арманыңыз не?
* Сіздің өміріңізге үлкен әсер қалдырған жайттар?
* Болашаққа жоспарыңыз қандай?
* Жалпы болашақ жайлы не ойлайсыз?

**Төрт жыл кешіккен шындық**

* Өлеңнің авторы кім, ол кісі жайлы не білесіз?
* Өлеңді түсініп оқып, мазмұнын өз сөзіңізбен баяндап беріңіз.

Әр дәуірдің еркіне сай нарқы өзгерген алтынның

Айналайын алтын әнім, жас өркені халқымның.

Желтоқсанда шындық жырын шырқаймын деп

шарқ ұрдың,

Кеудеңде әлі сызы жатыр сол кездегі салқынның,

Айналайын, айналайын, жас өркені халқымның!

Ерте айтылды, сондықтан да келте айтылды бұл әнің

Уақытыңның талабына дөп келсе де ұраның,

Уақытыңның әділетсіз соққысынан құладың.

«Нашақор» деп, «маскүнем» деп айыпталдың, ұланым.

Саған жапқан сол жаланы естіп үнсіз тұрғанша

Керең болып қалмады екен неге менің құлағым.

Айналайын, айналайын, жас қайратым, қыраным!

Темір қолдар қуатты еді алқымыңды қаусырған

Намысыңды жықпай өттің нәубет, дүлей маусымнан.

Жасып қалған шақтарымда жігер алдым бойыма

Түрме торын жарып шыққан сенің қайсар даусыңнан.

Өсер ұлдың қай сәтте де бірлік болмақ қалауы,

Лаула, лаула, Желтоқсанның мұзға жаққан алауы!

Өздеріңдей өр намысты жас өркені бар елдің

Ешқашанда еңкеюге тиісті емес жалауы!

**6- тарау бойынша тест тапсырмалары**

1.Желтоқсан қаһарманы Сәбираның болашақ мамандығы?

А) дәрігер

Ә) мұғалім

Б) әнші

В) аспаз

Г) тігінші

2. Сәбира Мұхамеджанқызы өскен өлке

А)Алматы

Ә) Өскемен

Б) Орал

В) Қарағанды

Г) Ақтөбе

3.Ләззат Асанова оқыған білім ордасы

А)музыка ущилищесі

Ә) медучилище

Б) педучилище

В) өнер академиясы

4.1996 жылы 9 желтоқсанда Қ.Рысқұлбековке қандай атақ берілді?

А)Еңбек Ері

Ә) Халық қаһарманы

Б) Халық қайраткері

В) Еңбек сіңірген қайраткер

Г) Көшбасшы

5. Ләззатқа арналған ән қалай аталады?

А)Қазақ аруы

Ә) Батыр қыз

Б)Мен қазақ қыздарына қайран қалам

В) Қаһарман қыз

Г) Дара қыз

6.Қайраттың анасының есімі кім?

А)Дәметкен

Ә) Дәмелі

Б) Дәкен

В) Дәрігүл

Г) Дариға

7.Үзіндінің авторы кім? «Арман қудың ба, алдыңа қара, артыңа алаң болма, өмірдің өткелін іздеп таптың ба, жүрексінбе, көзді жұмып қойып кет, белді шеш те кешіп өт»

А) Ләззат

Ә) Сәбира

Б) Қайрат

В) Ербол

8. « Төрт жыл кешіккен шындық» өлеңінің авторы

А) М.Мақатаев

Ә) М.Шаханов

Б) Қ.Рысқұлбеков

В) Е.Сыпатайұлы

Г) Ж.Ерманов

9. «Еркек тоқты - құрбандық»

10.Атам десең, атыңдар! - деген желтоқсан батыры кім?

А) Ләззат

Ә) Ербол

Б) Қайрат

В) Сәбира

10. Есім сөздерден жасалған туынды сын есімді тап

А) тарихи

Ә) қызылдау

Б) жақсырақ

В) қоңырқай

Г) бозғылтым

11.Еліктеу сөздерден жасалған туынды сын есімді тап

А) күзгі

Ә) кекшіл

Б) балалық

В) жылтыр

Г) тастай

12.Сын есімнің сөйлемдегі қызметін анықта. *Ашулыдан алты табан қашық тұр.*

А) Бастауыш

Ә) баяндауыш

Б) толықтауыш

В) анықтауыш

Г) пысықтауыш

13. Баяндауыш қызметіндегі сын есімді тап. Әбіштің қоңырқай тартқан, тотыққан жүзі қып-қызыл болып кетіпті.

А) қоңырқай тартқан

Ә) тотыққан жүзі

Б) қып-қызыл болып кетіпті

В) қоңырқай тартқан, тотыққан жүзі

Г) Әбіштің

14. Сан есімді мағыналық түріне ажырат. *Бір бөлмеге он-оннан жайғастық.*

А) есептік

Ә) реттік

Б) топтау

В) болжалдық

Г) бөлшектік

15. Сан есімнің сөйлемдегі қызметін анықта. *Топтағы он шақты студенттің жартысы қыздар.*

А) бастауыш

Ә) баяндауыш

Б) толықтауыш

В) анықтауыш

Г) пысықтауыш

16. Есімдіктің мағыналық түрін ажырат. *Кейбіреу тыңдар көңіл ұққанынша*

А) Жіктеу

Ә) Сілтеу

Б) Сұрау

В) белгісіздік

Г) болымсыздық

17.Тәуелдік тұлғада тұрған есімдікті тап.

А) сіздің

Ә) оған

Б) өзіміз

В)мынада

Г) осыған

18.Септік тұлғасындағы есімдікті көрсет

А) мынауым

Ә) сіз

Б) мен

В) олар

Г) оған

19. Жіктік тұлғасындағы есімдікті тап?

А) сенсің

Ә) өзімде

Б) мынаның

В)оған

Г) менде

20. Есімдіктің сөйлемдегі қызметін анықта. *Ермек ешқайсысына жауап қайтарған жоқ.*

А) бастауыш

Ә) баяндауыш

Б) толықтауыш

В)анықтауыш

Г) пысықтауыш

**7-тарау**

**СЫЙЛАСА БІЛСЕҢ - СЫЙЛЫ БОЛАСЫҢ**

* Мәтінді оқып, мазмұнына көңіл аударыңыз.

Адам деген ардақты есімге ілесіп жүретін «адамгершілік» деген сөз бар. Адамның адамгершілігі өзінің жүріс-тұрысынан, үлкенді құрмет түтып, кішіге көмектесу, басқаның мүддесін өз мүддесіндей көру, қоғам мүддесін өз мүддесінен жоғары үстау сияқты іс-әрекетінен, мінез-құлқынан көрініп түрады.

Сен біреуге көмектесуден бас тартсаң, саған басқалар да көмектеспеуі мүмкін. Егер сен үлкен кісілер алдында тұрпайы сөйлеп, дөрекі мінез көрсетсең, «көргенсіз екен» дейді, ал жолдастарыңның арасында «мен жақсы оқимын» деп, менменсіп, кеудеңді қағып жүрсең, олар сені жек көріп кетуі мүмкін. Өркөкірек болма, кішіпейіл бол, өзімшіл болма, көпшіл бол. «Жалғыз ағаш орман болмайды, жалғыз жігіт би болмайды» дейді халқымыз. Көпшіліктен аулақтап, өз басынан өзгені қадірлей білмеген адам айналасындағыларға қадірі болмайды. Оқытушыларыңды, замандастарыңды сыйлай біл, сонда сенің өз басың да сыйлы болмақ. Туған ел, өскен жеріңді қадірлей білуің керек, балам!

**Тапсырма**

1. Мәтіннен бірыңғай мүшелерді тауып, жасалу жолы мен тыныс белгілеріне назар аударыңыз.

**Ата дәстүр**

* «Ата дәстүрі» дегенді қалай түсінесіз? Әңгімелеп беріңіз.

Үлкенге ізет білдіру біздің тәрбиеміздің алтын тіні болатын және де ата-ананың ақ батасынсыз қандай іске болса да кірісу тіпті ақылға қонбайтын нәрсе еді. Бұл біздің ұрпақтың бойына сіңген қасиет еді. Ол біздің қанымызға құртақандай кезімізден бастап сіңген. Әкем: «Үлкен кісіні көрсең, оны танысаң да, танымасаң да алдымен сәлем бер», - деп өсиет айтудан жалықпайтын. «Ассалаумағалейкум!» деп сәлем бергенде үлкен кісілердің жүздері жадырап сала беретіні есімде. Бүған жауап беретін де, міндетті түрде: «Шырағым, кімнің баласысың?» - деп сүрар еді.

Мынадай да әдет-ғұрып бар болатын. Егер ұзақ уақыт алыс сапарда болып, ауылға қайта оралсаң, өз үйіңе кірерден бұрын сол ауылдың ең жасы үлкен тұрғынына сәлем беріп, батасын алу міндетті еді. Бәлкім, мұның бәрі біреулерге ұсақ-түйек, елеусіз нәрсе болып көрінер. Бірақ ата-бабалардан қалған мұндай әдет-ғұрыпқа жұрттың бәрі қашан да тақ тұратын. Балалары ата дәстүрін сақтаса, оларды әрбір әке мақтаныш түтатын...

Тапсырма

1. Мәтіндегі соңғы сөйлемге синтаксистік талдау жасаңыз.

* Мәтін Ә.Нұршайықовтың қай шығармасынан алынған?
* Үзіндіге ат қойыңыз.

Ұялшақтық - ұлтымызға тән қасиет қой. Әсіресе ауыл балалары үяң келетіні әдеті емес пе? Жасымда мен де сондай болдым. Үлкендердің алдында суырылып сөйлемейтінмін, әйелдердің бетіне қарамайтынмын. Жақсы көрген қызымның жанына жолай алмайтынмын. Соғыстан қайтып оралғанша әйел алдындағы өзімнің осы ұялшақтығымның қандай күйде екенін білмейтін едім. Оны енді сезе бастадым. Жаңа, қыздар толы аудиторияға кіріп келгенде бірінші рет ұқтым. Сол бұрынғы, бала күнгі қалпымда екенімді білдім. Бірақ бала күнімде менің қыздардың сыртынан сұқтана қарауға да батылым бармайтын еді. Төрт жыл соғыста болып, жаман жақсыны көп көргендіктен бе, кім білсін, енді қыздардың желкесіне қызыға қарауға жарап қалған сияқтымын. Ішімнен бүл күйіме де шүкіршілік еткендеймін. «Тіпті қыздардың бетіне де, сыртына да қарамай-ақ қояйын», - деп ойладым көзімді төмен салып тұрып. - Жүртпен бірге жауды жеңіп, аман-есен елге келіп, осы қыздардың қасында тұрғанымның өзі қаншама бақыт!

*Ә. Нұршайықов*

**Тапсырма**

1. Мәтіннен жақты және жақсыз сөйлемдерді теріп жазыңыз.

2. Мәтіндегі бірінші сөйлемге синтаксистік талдау жасаңыз.

***Ұлылардан ұлағат***

Өзгермейтін, түзелмейтін мінез болмайды. Сондықтан бір жарамсыз қылықты ақтап, аршып алу үшін мінездегі кемістікті сылтау ету тіпті бос сөз. Адам өз мінезіне өзі

жауапты.

**Байлық пен ақыл**

Бір шалдың төрт ұлы болыпты. Бір күні шал ұлдарын жинап алып былай депті:

- Мен қартайдым. Біреуіңнің үй иесі болатын уақыттарың жетті. Кімнің ақылы мен байлығы сай болса, сол мұрагерім болады. Әрқайсыларың маған байлықтарың мен ақылдарыңды көрсетіңдер, - депті.

Үлкен ұлы асыл тасты жүзік салған қолын көрсетіп:

- Міне, менің байлығым. Ал кім бай болса, сол ақылды, - депті.

Екінші ұлы асыл киімдерін киіп, әдеміленіп келеді де:

- Мені осы түрімде көргендер ақылым мен байлығымның алдында бас иеді,- дейді.

Үшінші ұлы күміспен және тастармен әшекейленген белдігін буынады да:

- Бұндай белдікті, - дейді, - ешкім ешқашан буынып көрген жоқ...

Әкесі үлкен балаларына қарап басын шайқайды да, ең кіші ұлына қарап:

- Сен неге үндемейсің? Сен қандай байлығыңмен мақтанасың? - дейді. Сонда кенжесі былай депті:

- Менде асыл тасты жүзік те, сәнді киім де, қымбат тастармен әшекейленген белдік те жоқ. Тек еңбек сүйгіш екі қолым, қайрат-жігерге толы жүрегім ғана бар. Шалға кенже ұлының жауабы ұнайды. Ол өзінің мұрагері болады деп, кіші ұлын айтыпты. Үлкен бала-

ларына інісінің айтқанынан шықпауды өсиет етіпті.

Тапсырма

1. Мәтінде кездесетін жалаң сөйлемдерді бір бөлек, жайылма сөйлемдерді бір бөлек көшіріп жазыңыз.

2. Бірыңғай мүшелерді тауып, астын сызыңыз.

**Әдеп**

Жақсылық пен жамандық зұлымдық пен махаббат әділеттілік пен әділетсіздік борыш пен намыс ар мен ождан - адамның іс-әрекеті арқылы өлшенеді. Бұларды адам бойына жастайынан мінез-құлық ережесі етіп қалыптастыру тәрбиеге байланысты. Қазақ халқы осыны жақсы түсініп жастарды от басында кішіпейілділікке ізеттілікке имандылыққа инабаттылыққа тәрбиелеуді бірінші міндет етіп қойған. Ер балаларға ауылдың үлкендеріне қос қолдап сәлем беруді, қыз балаларға ибалық жасап үлкендерге жол беруді,

олардың алдынан кесіп өтпеуді уағыздаған. Жастардың жадына сіз деген – сыпайылық,сен деген - анайылық. Адамдықтың белгісі - иіліп сәлем бергені кішіпейілділіктен кішіреймейсің деген қағидаларды үнемі уағыздаған.

**Тапсырма**

1. Мәтінді оқып, жай сөйлем түрлеріне қарай ажыратыңыз.

2. Мәтіндегі сөйлемнің бірыңғай мүшелерінің тиісті тыныс белгілерін қойып көшіріңіз.

**Өнердің абзалдығы**

Ей, перзентім, есіңде болсын, өнерсіз жан-өнегесіз, оның ешкімге де пайдасы тимейді. Ондайлар бұтасы бар да, көлеңкесі жоқ тікенді шоңайнаға ұқсайды. Өзіне де, өзгеге де пайдасыз болады. Егер адам текті асылзада әулетінен болса да, өнері болмаса, халықтың ізет-құрметінен мақрұм қалады. Нәсіл гауһарынан да, өнер өрнегінен де құр алақан жанның тағдыры одан да жаман болады.

Жаратылысың текті, асылзада, сүлу болғанға мастанба. Өйткені, тектілік пен тән сұлулығы өнерпаздық жан сұлулығымен толықтырылмаған жағдайда, еш нәрсеге де арзымайды. Мысалы, ұлы дәрежелі болу, шыққан тегіңе емес, ақыл-біліміне байланысты.

Ата-анаңның қойған жақсы есіміне де есірме. Ол бір сыртқы сипаттан басқа еш нәрсе емес. Өнерлі болып, жақсы атаққа ие болу үшін талаптан. Егер де сен өзіңе қойылған атқа сай ісің болмаса, ол саған лайықты ат болмайды.

Егер адам текті асылзада болғанымен, өнері болмаса, оны ешкім де елемейді. Ал осы екі гауһарға бірдей ие болған адамды көрсең, етегінен үстап, қолыңнан шығарма. Мұндай жан жалпы халықтың қажетіне жарайды.

**Тапсырма**

1. Мәтіннен салалас құрмалас сөйлемдерді табыңыз.

**Дос таңдау туралы**

Адамның доссыз болғанынан туысқансыз болғаны жақсы. Бір данышпаннан дос жақсы ма, туыс жақсы ма деп сұрағанда, дос жақсы деп жауап берген екен.

Сондықтан достарыңның ісі туралы ойлағын, оларға сый-сыяпат жіберіп, қолыңнан келген жақсылығыңды істе. Өйткені әрбір кісі достарын есіне алмаса, достары да оны есінен шығарады. Ақырында ол адам доссыз қалады.

Әр уақытта дос жаранды болуға әдеттен. Өйткені кімнің досы көп болса, оның айыбы ашылмайды, бір-бірімен сыйласуы күшейеді. Бірақ жаңа досты таптым деп, ескі достан айрылушы болма. Достарың әрдайым көп бола бергені жақсы. Жақсы дос ол да бір үлкен дәулет. Көп адамдар туралы ойласақ, олар сенімен достасқысы келеді, бірақ достың ішінде жартылай достар да болады. Ондайлармен де жақсы қарым-қатынасты сақта. Жақсы-жаман мәселелерде ақылдасып, қол үзбегенің жақсы. Олар сенен көп жақсылық көрсе, кейін бірте-бірте нағыз дос болып кетуі ықтимал.

**Тапсырма**

1. Мәтіндегі сабақтас құрмалас сөйлемдердің байланысу тәсілдерін анықтаңыз.

2. Сол сөйлемдердің бағыныңқы, басыңқыларын ажыратып көрсетіңіз.

**Жомарттық туралы**

Жомарттылық негізгі үш нәрседен түрады: бірі - айтқан сөзіңді қалтқысыз орындау; екіншісі - туралыққа нұқсан келтірмеу; үшіншісі – қайырымдылықты естен шығармау. Адамдағы қалған қасиеттер осы үш нәрседен кейін тұрады. Одан басқа да адамда бірнеше

өнері болуы керек. Ол өнердің біріне: ер жүректілік, мәрттік пен сабыр, қанағат, уәдеде тұру, көңіл тазалығы, шыншылдық жатады. Жамандардың жамандығынан жақсыларды сақтай білу, тура сөз сөйлеу, әділ болу, жақсыларға жамандық жасамау және зиян келтірмеу. Осылардың бәрін аңғарып байқасаң, жоғарыдағы айтылған үш қасиетке байланысты жағдайлар.

Тапсырма

1. Мәтіннен сабақтас құрмаласты сөйлемдерді салалас құрмаласқа айналдырыңыз.

2. Құрмалас сөйлемнің жасалуына назар аударыңыз.

**Өтіріктің залалы**

Үш кісі аңға шығып, күні бойы құс аулап, жалғыз-ақ шөрегей үйрек атып алыпты. Кешке бір жерге келіп отырып сөйлеседі:

Бұл үйректі үшеуміз жеп тоймаймыз, біреуімізге жөні болмайды деп.

Ішінде біреуі қу жігіт екен, бүл айтты:

Оған ақыл табылады, үйректі пісіріп жауып қоялық та, үшеуміз де жатып үйықталық, қайсымыз жақсырақ түс көрсек, үйректі сол жесін деді. Осыған сөз қойысып, үйректі пісіріп жауып, өздері жатып ұйықтағанда, манағы қу тұрды да үйректі жеп алып, табағының үстін әуелгіше жауып қойды. Ертеңіне жолдастарымен бірдей тұрып, қу сұрады

Не түс көрдіңіздер деп.

Біреуі айтты

Мен ақбоз атқа мініп, алтын тәж киіп, көкке ұшып жүр екенмін.

Екіншісі айтты

Мен ұшпаққа кіріп, хор қыздары маған қызмет етіп жүр екен.

Сонда қу айтты

Екеуіңдікі де рас, мен түсімде сендерге қарап тұрып едім, бірің патша болып көкке ұшып кеткен соң, енді бірің ұшпаққа кіріп кеткен соң, бір шөрегей үйрекке бола қайтып келіп жатар ма деп, үйректі мен жеп қойдым депті.

*Ы.Алтынсарин*

Тапсырма

1. Төл сөзге тән тиісті тыныс белгілерін қойыңыз.

2. Төл сөздерді төлеу сөздерге айналдырыңыз.

**7- тарау бойынша тест тапсырмалары**

1.Cөйлемді толықтыр. *Адам деген ардақты есімге ілесіп жүретін.........деген сөз бар.*

А) ардақты

Ә) аяулы

Б) адамгершілік

В) ізгілік

Г) өнерлі

2. Ұлтымызға тән қасиет

А) ұялшақтық

Ә) ұлтшылдық

Б) менмендік

В) тәкаппарлық

Г) менмендік

3. «Байлық пен ақыл» мәтіні бойынша шалдың мұрагері кім болды?

А) үлкен ұлы

Ә) екінші ұлы

Б) үшінші ұлы

В) кенже ұлы

4.Үлкен ұлының байлығы?

А)сәнді киім

Ә) әшекейлі белдік

Б) асыл тасты жүзік

В) еңбексүйгіш қолы

Г) қайрат-жігерге толы жүрегі

5. Адамдықтың белгісі - ... бергені

А) сыйлық

Ә) кәдесый

Б) сәлем

В) ақша

Г) көмек

6. Өнерсіз жан......

А) бақытты

Ә) бақытсыз

Б) өнегелі

В) өнегесіз

Г) талапсыз

7.Жақсы дос ....

А) үлкен дәулет

Ә) үлкен бақ

Б) зор бақыт

В) биік бедел

8. Жомарттылық негізі қанша нәрседен тұрады

А) бір

Ә) үш

Б) бес

В) он

Г) шексіз

9.Сөйлемді аяқта...... естен шығармау

А) берген сөзіңді

Ә)қайырымдылықты

Б) ер жүректілікті

В) шыншылдықты

10. «Өтіріктің залалы» мәтіні қалай аяқталды?

А) Қу жігіт жеңіске жетті

Ә) ақбоз ат мінген жігіт жеңіске жетті

Б) ұшпаққа кірген жігіт жеңіске жетті

В) үшеуі де жей алмай қалды

Г) үшеуі теңдей бөлісті

11.Күрделі етістікті көрсет

А) әкел

Ә) ақылдас

Б) ойлан

В) тара

Г) бора

12.Сабақты етістікті тап

А) жазар

Ә) шеш

Б) бар

В) кел

Г) өс

13. Өзгелік етісті тап

А) Тоты боянды.

Ә) баласына кітап оқытты

Б) үй жиналды

В) бөлме тазаланып, кір жуылды

Г) хат жазысып, хабар алысты

14. Тәуелдік тұлғасында тұрған етістікті тап. Сенің түсінбейтінің де осындай қылығыңнан

А) сенің

Ә) түсінбейтінің

Б) осындай

В) қылығыңнан

Г) дұрыс жауап жоқ

15. Етістіктің сөйлемдегі қызметін анықта.Ұялғанды, жауап айтпағанды кешірмейтін әке мінезі Абайға мәлім.

А) бастауыш

Ә) баяндауыш

Б) толықтауыш

В) анықтауыш

Г) пысықтауыш

16. Үстеудің мағыналық түрін ажырат. *Әдейі, жорта*

А) мезгіл

Ә) мекен

Б) мақсат

В) себеп

Г) сын-қимыл

17.Матаса байланысқан тіркестерді тап

А) алыс жер

Ә) ауылда ашылды

Б) биыл тапсыру

В) ақын кітабы

Г) кеш қалу

18.меңгеріле байланысқан тіркесті көрсет

А) мына бала

Ә) әдемі қыз

Б) алыс ауыл

В) кітапта жазылған

Г) үйдің есігі

19. қабыса байланысқан тіркесті тап

А) сөзге шебер

Ә) ұтқыр ой

Б) бала арманы

В) білімді ойы

Г) білімсіз күні

20. Жанасу байланысын тап

А) кеше келді

Ә) төрт дос

Б) қызық оқиға

В) орындалған арман

Г) сен кімсің?

**ТАЛАПКЕРГЕ АҚ ТІЛЕК**

Оқу оқып, ғалым бол,

Жанған оттай жалын бол.

Атың шығып халыққа,

Затыңменен мәлім бол!

Әділ шешер әр істі,

Ақылың асқан дана бол! -

Шыбықтан өсіп шынар бол,

Білім жолын қуар бол.

Ата-бабаң шықпаған,

Биікке шырқап шығар бол!

**ПАЙДАЛАНҒАН ӘДЕБИЕТТЕР**

1. Айнабекова Р.С., Нұрлыбекова К.Ғ. Қазақ тілі. 7- сынып: Дидактикалық материалдар. Алматы: Атамұра, 2001.

2. Алтынсарин Ы. Қазақ хрестоматиясы. Алматы: Білім, 2003.

3. Ана тілі - ардағым: Жинақ. Алматы: Ана тілі, 1992.

4. Байтұрсынов А. Ақ жол. Алматы: Ана тілі, 1992.

5. Басымбекова З., Ерназарова З. Қазақ тілі: Дидактикалық материалдар. 8-сынып. Алматы: Мектеп, 2004.

6. Исаев С., Назарғалиева К., Дәулетбекова Ж. Қазақ тілі. 6-сынып. Алматы: Атамұра, 2002.

7. Исаев С., Қосымова Г. Қазақ тілі. 7-сынып. Алматы: Атамұра, 2003.

8. Көккөзова М., Дәрменқұлова А. Қызықты қазақ тілі. Алматы, 2004.

9. Кабуснама. Алматы: Рауан, 1984.

10. Қосымова Г., Дәулетбекова Ж. Қазақ тілі. 5-сынып. Алматы: Атамұра, 2002.

11. Қазақ күнтізбесі 2005.

“12. Қара шаңырақ //ҚазҰУ-дың 70 жылдығына арналған жинақ. Алматы, 2004.

13. Мұсылман күнтізбесі. 2005.

**МАЗМҰНЫ**

АЛҒЫСӨЗ..........................................................................3

1-тарау. Әр халықтың ана тілі- білімнің кілті.............1.1.. 5

2-тарау. Тәуелсіз елім - тірегім, туған жерім жүрегім ............ 19

З-тарау. Казак ел1н1н бас калалары ............... лилии, 32

4-тарау. Киел! жерлер ..............илиилилииилиилииилшилиили лилии 48

5-тарау. Ғұламалар, ойшылдар, кайраткерлер.......................... 62

6-тарау. Ар, намысым, кас1рет!м — желтоксан!............... ли, 82

7-тарау. Сыйласа @1лсен - сыйлы боласын............. линии, 9

Пайдаланған әдебиеттер... ыы 100